Persahabatan Empayar Jepun Dan Empayar Uthmaniyyah

Pada abad ke-17, pakar sejarah Uthmaniyyah menggambarkan orang Jepun (atau orang “Caponya”) sebagai bangsa yang “suka mandi air sejuk dan memiliki tahap moral yang tinggi”. Budaya orang Jepun dianggap mempunyai idea-idea asas yang sama dengan orang Islam, dan mereka mungkin telah mengalami pertembungan yang lebih awal dengan para pedagang atau diplomat Muslim sejak berabad-abad yang lepas.

Kemungkinan umat Islam yang menetap di Jepun secara individu dalam tempoh ini tidak dapat diketepikan sama sekali. Pada akhir abad ke-19, dua trend selari secara tiba-tiba menimbulkan minat orang-orang Muslim dan Jepun antara satu sama lain: imperialisme Eropah di dunia Islam, dan kebangkitan secara mendadak bangsa Jepun sebagai sebuah negara yang moden dan bebas yang dapat bertahan dengan sendiri terhadap kuasa-kuasa para pemangsa dari Eropah.

TRAGEDI NAHAS KAPAL ERTUGRUL

Menyedari ini, Sultan Abdülhamid II dari Empayar Uthmaniyyah, satu-satunya negara Islam yang masih mengawal hal ehwal luar negeri telah menghantar kapal per4ng imperial Ertugrul ke Jepun pada tahun 1889, dimuatkan dengan 609 pelaut Uthmaniyyah dan beberapa hadiah untuk Maharaja Meiji (r. 1867-1912), di mana abangnya pernah melawat Istanbul dua tahun lebih awal sebelum itu.

Sultan Abdülhamid II sangat kagum dengan kelancaran proses pemodenan Jepun yang pesat berikutan Reformasi Meiji pada tahun 1868. Pemerintahannya mendekati Jepun dengan harapan dapat menjalin hubungan persahabatan;  yang mana pemerintah Meiji bertindak balas dengan menghantar Putera Komatsu-no-miya Akihito ke Istanbul pada 1887 untuk mengesahkan sentimen bersama.

Uthmaniyyah meneruskan pertukaran dengan menghantar kapal frigat Ertugrul pada lawatan muhibah ke Jepun pada bulan Julai 1889 yang diketuai Laksamana Ali Osman Pasha.

Beliau dan krunya yang terdiri daripada lebih daripada 600 pelaut dan pegawai tiba di Yokohama dengan kapal seberat 2,344 tan, dan sepanjang 76 meter, kapal frigat Ertugrul tiba pada bulan Jun 1890 selepas pelayaran yang panjang dan sukar.

Semasa di Jepun, laksamana diperkenankan untuk menghadap Maharaja Meiji, beliau menyampaikan dengan hadiah dan gelaran kehormat yang berprestij dari Empayar Uthmaniyyah.

Pegawai maritim Jepun menggesa kapten Ertugrul menangguhkan perjalanan pulang kapal itu. Musim taufan telah tiba, dan beberapa kekurangan pada kapal kayu berusia 26 tahun itu menimbulkan kebimbangan.

Beberapa siri peristiwa yang berlaku semasa pelayaran kapal Ertugrul menuju ke Jepun memerlukan ia dibaikpulih untuk sementara waktu, dan pegawai Jepun memohon kepada kapten untuk melanjutkan keberadaannya di situ sementara proses baik pulih menyeluruh untuk bahagian badan dan bahagian lain kapal sedang diperbaiki.

Kapten dan pegawai Ertugrul menolak dengan baik cadangan para pegawai Jepun, merasakan bahawa kelewatan pelayaran mereka akan menampakkan kelemahan dan memalukan Empayar Uthmaniyyah yang mereka anggap sebagai pembela umat Islam. Maka seperti yang dijadualkan, mereka membawa Ertugrul belayar keluar dari Yokohama pada 15 September sebagai pelayarannya yang kali terakhir.

Selepas dilanda taufan, kapal frigat itu musnah terbelah dua, 69 anak kapal cuba menyelamatkan diri dengan mengikuti arah rumah api Kashinozaki, yang terletak di hujung timur Kii Ōshima. Rumah api itu adalah salah satu daripada 26 yang dibina di Jepun dan di reka bentuk oleh jurutera Scotland Richard Brunton. Masih beroperasi hari ini, ia mula berkhidmat pada bulan Julai 1870 sebagai rumah api pertama Jepun yang dibina daripada batu dan yang pertama menggunakan suar berkelip.

Sesetengah mangsa yang terselamat berjaya menaiki tebing setinggi 40 meter ke rumah api, di sana mereka mencari bantuan. Ketika menyedari akan bencana itu, seluruh penduduk tempatan melancarkan gerakan mencari dan menyelamat. Mereka bekerja sepanjang malam, menyelamatkan pelayar dan pegawai yang berpaut pada batu di bawah rumah api dan mengumpulkan m4yat-m4yat yang dibawa arus ombak.

Kii Ōshima adalah rumah kepada tiga buah kampung yang terdiri daripada kira-kira 400 isi rumah. Penduduk di sana mengalami kesukaran dari segi bekalan makanan, tetapi mereka berkongsi apa saja yang mereka ada dengan murah hati bersama bangsa Turki.

Kapal Jepun dan Jerman tiba untuk menyelamatkan mangsa-mangsa dengan membawa mereka ke Kobe, Maharaja Meiji dan permaisuri menghantar doktor peribadi mereka dan 13 jururawat ke Kobe untuk membantu menguruskan penjagaan mereka.

587 tujuh pelaut dan pegawai terk0rban, termasuk Laksamana Ali Osman Pasha dan kapten kapal. Berkat usaha gigih penduduk Pulau Kii Ōshima berjaya menyelamatkan 69 anggota kontinjen kapal itu.

Berita peng0rbanan mereka tiba ke Turki, di mana ia menimbulkan sentuhan sentimen pro-Jepun. Sentimen itu telah bertahan, menghidupkan dramatisasi sinematik kejadian itu di mana sebuah filem usaha sama Turki-Jepun telah ditayangkan di kedua-dua negara beberapa tahun lepas.

Walaupun pengakhiran misi itu cukup tragis, misi muhibah itu mewujudkan hubungan yang semakin dan lebih positif di antara Empayar Uthmaniyyah dengan “bintang yang semakin menyinar di Timur”.

PERANAN UTHMANIYYAH DALAM PENYEBARAN ISLAM DI JEPUN

Dua tahun kemudian, pada tahun 1892, Yamada Torajirō tiba di Istanbul. Seorang lelaki muda dan berpendidikan tinggi, beliau telah menganjurkan kempen mengumpul dana di bandar-bandar utama di Jepun demi mengumpul wang untuk ahli keluarga pelaut Uthmaniyyah yang gugur dalam tragedi kapal Ertugrul.

Tindakbalas yang diterima sangat luar biasa di mana kerajaan Jepun memerintahkan Yamada membawa secara peribadi dana terkumpul dengan jumlahnya setaraf dengan hampir USD $ 100 juta hari ini ke Istanbul.

Pertemuan antara dua ketua tertinggi negara yang dipertimbangkan pada masa itu untuk menandakan titik perubahan dalam hubungan Uthmaniyyah-Jepun, telah diadakan di Istanbul pada tahun 1887. Putera Komatsu, anak saudara Maharaja Meiji, dan isterinya melawat Sultan di Istana Yıldız sebagai sebahagian daripada jadual perjalanan mereka di seluruh Eropah.

Maharaja Meiji dilaporkan sangat gembira dengan hasil lawatan tidak rasmi itu, di mana delegasi Jepun dianugerahkan pingat oleh Empayar Uthmaniyyah dari pelbagai tangga pangkat, sebagai balasan anugerah kehormat tersebut, kerajaan Jepun menghadiahkan Sultan Abdülhamid II satu persalinan berperisai yang bernama “The Order of the Chrysanthemum” yang  dianggap sebagai darjah kehormat terbesar di Jepun.

Plat belakang pakaian itu dilengkapkan dengan frasa berikut, “bendera membawa kemenangan kepada tenter4” dan “bendera meningkatkan kemuliaan tenter4”.

Yamada turut melawat Mesir di sepanjang jalan, dan selepas menamatkan misi di Istanbul, dia memutuskan untuk menetap di sana selama 20 tahun yang akan datang, melakukan apa sahaja yang mampu dilakukannya untuk memupuk hubungan politik dan budaya Jepun-Uthmaniyyah.

Sementara itu, dunia Islam telah terpesona dengan pemimpin Yamada, iaitu Maharaja Meiji, terutamanya selepas tahun 1905, ketika orang Jepun mengalahkan Russia dalam Per4ng Russo-Jepun.

Para pemerhati Muslim melihat kejayaan kecil, yang tidak didendangkan oleh dunia ketika Jepun menghancurkan Empayar Russia yang telah mengganggu umat Islam di Asia Tengah selama beberapa generasi.

Abd al-Amīn Sāī, seorang sarjana awam di Bukhara, menyebarkan bahawa Meiji (“pādshāh-e Chāpun”) secara diam-diam telah memeluk Islam, bahawa dia adalah keturunan Arab Qahtānī, dan kemenangannya terhadap Russia bermaksud Hari Kiamat sudah dekat. Pandangan ini ditolak mentah-mentah oleh majoriti ulama ketika itu kerana ketaksuban melampau.

Penyair Uthmaniyyyah Mehmet Akif dan ahli sejarah Abdurreçid Ibrahim menyatakan kekaguman mereka terhadap pencapaian Jepun;  di Iran, Adib Pishāvari, menulis puisi epik berjudul Mukado-nāmeh sebagai puji-pujian terhadap Meiji.

Sementara ada yang mengagumi Jepun dari jauh, yang lain pula mengambil inisiatif untuk pergi terus ke Jepun. Seorang pegawai tenter4 Mesir, Ahmad Fadhli, mendaftar di akademi ketenter4an di Tokyo pada tahun 1905 dan berada di sana selama beberapa tahun, di mana dia berkahwin dengan isteri berbangsa Jepun.

Pada tahun 1907, seorang ulama Islam Mesir bernama Ali Jaljawi melawat Jepun, mungkin menghadiri persidangan mengenai agama-agama dunia yang diadakan pada masa itu di Tokyo.

Pada tahun 1909, Abd al-Rashid Ibrahim, seorang Tatar yang lahir di Empayar Rusia, melarikan diri ke Jepun mencari perlindungan daripada pihak berkuasa Russia yang memburunya kerana perjuangannya dalam gerakan kemerdekaan Tatar. Sebagai seorang lelaki alim, beliau menjadi pendakwah Islam pertama di Jepun, dan ramai masyarakat pribumi Jepun memeluk agama Islam melalui karya dan dakwahnya.

Sementara itu, orang Jepun sendiri telah mengambil beberapa inisiatif juga. Pada 1451, seorang utusan Jepun ke dinasti Ming di China telah bertemu dengan delegasi Hui (etnik Muslim China), yang menghadiahkan beliau sebanyak 20 ekor kuda. Walau bagaimanapun, ketika itu hubungan Jepun-Islam sangat perlahan dalam pembuatannya.

Hari ini, minoriti Islam di Jepun menghadapi banyak cabaran. Walau bagaimanapun, ini telah dijangka bahawa Islam tiba di “hujung dunia” mungkin agak lewat, tetapi komuniti itu sangat aktif, berkembang, dan semakin berhubung dengan umat Islam di seluruh dunia. Bagi kebanyakan bahagian lain di dunia, ketibaan Islam adalah sejarah yang jauh; manakala bagi Jepun, ia adalah sejarah dalam pembinaan.


Doktor Anti-Vaksin Ini Akhirnya Meninggal Dunia Kerana Covid-19

Dalam apa-apa jenis manfaat, mesti akan ada segelintir penentang yang tidak bersetuju. Program vaksinasi tidak terkecuali. Golongan penentang sebenarnya minoriti sahaja.

Namun jika bersuara dalam jumlah yang banyak, mestilah mereka nampak ramai. Tambah pula ada seorang dua doktor yang menentang usaha vaksinasi. Hari ini ada seorang doktor yang wajar dibawa ke hadapan.

Nama beliau ialah Stephen Karanja, seorang pakar obstretik dan ginekologi (bidang kehamilan) di Kenya. Dan beliau baru sahaja meninggal dunia, selepas didapati positif COVID-19.

Karanja amat menentang usaha vaksinasi. Bukan vaksin COVID-19 sahaja dikecamnya. Sejak 2014 lagi, suara beliau membawa arus anti-vaksin dengan latar belakang profesional mungkin cukup untuk menutup mulut penyokong imunisasi dalam kalangan marhaen.

Karanja pernah menentang program vaksinasi tetanus, dengan tuduhan sangat dangkal. Kononnya kerajaan sedang cuba memandulkan wanita (BBC, 2014).

Tuduhan ini dibuat dengan menggunakan platform beliau sebagai pengerusi dalam Pertubuhan Doktor Kristian Katolik Kenya (KCDA).

Karanja dan KCDA kembali lima tahun kemudian, menentang pengagihan vaksin HPV yang terbukti berjaya mengurangkan risi.ko kan.ser serviks. Karanja menggunakan satu lagi hujah dangkal, kononnya vaksin HPV boleh meningkatkan syah.wat anak gadis (CGTN, 2019).

Jadi semua boleh faham: seorang doktor dalam organisasi keagamaan memang boleh mempengaruhi pemikiran masyarakat. Sekalipun seorang pakar kehamilan, perspektif “doktor tetap doktor” memainkan peranan.

Program Vaksinasi COVID-19

COVID-19 tiba di Nairobi pada 12 Mac 2020. 13 bulan kemudian, Kenya mencatatkan 160,000+ kes dengan jumlah kema.tian melebihi 2,700 orang.

Kerajaan Uhuru Kenyatta menggunakan kaedah sama seperti negara-negara lain: 1) teknik pencegahan dan 2) pakej rangsangan ekonomi.

Namun semua ini tidak cukup, kerana mereka agak ketinggalan dalam giliran vaksin. Pada ketika negara-negara utama seperti Amerika Syarikat dan Israel sudah mengurangkan kadar kebolehjang.kitan (dengan vaksin), Kenya baru bermula… itu pun dengan 100,000 dos didermakan India (Kyobutungi, 2021).

5 masih nekad menentang usaha vaksinasi. Kali ini, beliau terpaksa bergerak sendirian kerana Gereja Katolik sendiri mengiktiraf vaksin COVID-19. Tanpa gereja sekalipun, suara Karanja masih kuat dan bergema.

Pada 3 Mac, Karanja menulis, “ada banyak ubat yang terbukti berkesan dalam merawat COVID-19. Kita tau yang (program) vaksinasi untuk penya.kit ini tidak diperlukan.” Selain musykil terhadap tujuan program vaksinasi, Karanja juga pergi sana sini untuk mencadangkan rawatan alternatif.

Antara rawatan dicadang Karanja ialah penyedutan wap (steam inhalation). Untuk pengetahuan semua, rawatan ini selalu digunakan untuk membuka rongga hidung… tetapi dalam keadaan selsema biasa sekalipun, ia tidak membµnµh kuman (Cafasso, 2019).

Cadangan profesional yang ada pun berhujah bahawa penyedutan wap hanya mencegah jang.kitan kerana mungkin meros.akkan lapisan virus (Mandal, 2020). Malah rawatan ini juga mempunyai risi.ko lec.uran. Tidak berkesan dan merba.haya, “rawatan” ini bukan rawatan pun.

Kemudian Karanja bercakap pasal tablet hydroxychloroquine pula, yang digunakan untuk merawat malaria.

Berdasarkan dapatan saintifik, hydroxychloroquine sebenarnya 1) tidak mengurangkan kadar kema.tian, 2) tidak mengurangkan kadar jang.kitan dan 3) meninggalkan kesan sampingan. Jadi dakwaan Karanja dengan hydroxychloroquine pun tidak tepat.

Akhirnya, penentang vaksin ini tumpas pada peny.akit yang beliau kata boleh dirawat dengan wap dan hydroxycholoroquine (Onyango, 2021).

Kema.tian beliau harus menjadi pengajaran untuk semua, bahawa penentang sains hanya mendedahkan diri sendiri pada gejala penya.kit yang merbah.aya. Dengan erti kata lain, jangan jadi macam Stephen Karanja.

RUJUKAN:

BBC. (2014, Oktober 13). Kenya Catholic Church tetanus vaccine fears ‘unfounded’.

Cafasso, J. (2019, Mac 7). Steam Inhalation: What Are the Benefits? Healthline.

CGTN. (2019, Ogos 21). Kenyan government to roll out free cervical cancer vaccination.

Kyobutungi, C. (2021, April 9). Kenya’s COVID-19 vaccine rollout has got off to a slow start: the gaps, and how to fix them. The Conversation.

Mandal, A. (2020, November 30). Steam inhalation therapy found to inactivate SARS-Cov-2 virions. News Medical.

Onyango, E. (2021, Mei 2). Stephen Karanja: Kenyan anti-vaccine doctor (ditapiskan) from Covid-19. BBC.


Bagaimana Ilmuwan Islam Dulu Menghormati Guru Mereka?

Zaman keemasan Tamadun Islam mendapati setiap seorang sarjana Islam itu mempunyai beberapa kepakaran dalam pelbagai bidang. Contohnya, Imam Ghazali rah. a. ialah seorang ulama yang mahir dalam bidang tasawuf, Akidah, Fekah dan beliau juga sangat mahir dalam bidang falsafah. Beliau turut menulis lebih 200 kitab yang menjadi rujukan sehingga ke hari ini.

Selain itu, wujud tokoh intelektual Islam di zaman itu seperti Al-Jazari yang menjadi bapa invensi Islam dengan ilmu mekaniknya, Al-Kindi dan Ibnu Rush dengan falsafahnya, Al-Haitham yang bijak dengan penciptaan peralatan optik dan juga merupakan ahli matematik, astronomi dan fizik.

Ramai lagi dengan pelbagai bidang keintelektualan seperti Jabir (Geber), Al-Hazen, Ibnu Sina, Al-Biruni, Al-Farabi dan sebagainya.

Bagaimana mereka boleh menguasai pelbagai bidang ilmu pengetahuan dengan kemahiran yang sangat tinggi?

Mereka sangat menghormati guru dan menjaga adab semasa menuntut ilmu. Pepatah Arab ada mengatakan, “Tahap seorang guru itu menghampiri seorang Nabi.”

Bolehkah kita sebagai seorang pelajar menjatuhkan air muka dan maruah seorang guru dengan perlakuan biadap hanya kerana guru mendenda anak kita yang biadap kepada mereka?

Budaya hormatkan guru dalam tamadun Islam ini bermula sejak awal zaman Sahabat, Tabieen dan Tabi’ Tabieen. Saidina Ali k.w. sendiri berdiri dan hormat kepada Yahudi yang lalu di hadapannya hanya kerana Yahudi tersebut pernah mengajarkannya ilmu tentang anjing.

Ibnu Abbas, sepupu baginda Nabi Muhammad s.a.w. sanggup menunggu gurunya yang sedang tidur di hadapan pintu rumah gurunya sehingga gurunya, Zaid bin Thabit bangun dari tidur iaitu sehingga matahari terbit. Keadaan ini menunjukkan adab yang ditunjukkan oleh Ibnu Abbas dalam menuntut ilmu.

Imam Ahmad pernah berkata kepada gurunya, Khalaf Al-Ahmar, “saya tidak akan duduk melainkan di samping kamu dan beginilah yang diajarkan kepada kami untuk menghormati guru.”

Mereka tidak akan duduk jika guru mereka berdiri. Imam Syu’bah pula berkata, “Jika saya belajar dengan para guru maka saya akan menjadi hamba terhadap mereka selama mana mereka hidup.”

Para Tabieen dan Tabi’Tabieen seperti Imam Malik, Imam As-Syafie dan Imam Ahmad sangat memuliakan guru mereka menyebabkan sarjana Islam dalam bidang keagamaan semakin hebat dalam ilmu mereka.

Imam Al-Ghazali yang merupakan ilmuan yang paling disegani di zamannya kerana dalam usia yang masih muda, beliau telah menjadi pengetua di Madrasah Al-Nizamiyyah. Selain itu, beliau turut mendapat gelaran Sheikhul Islam.

Imam Ghazali antara pelopor kepada keilmuan yang berlandaskan Islam dan falsafah. Walaupun ada berlaku konflik dengan Ibnu Rusyd berkaitan dengan ilmu falsafah, beliau telah berjaya mengekang pengaruh falsafah yang tidak berlandaskan syariat Islam.

Semasa perkembangan pendidikan dalam tamadun Islam, sekolah yang wujud kebiasaannya bermula daripada masjid, rumah-rumah guru dan di istana Sultan.

Para guru dipanggil Muaddib, daripada kata akar adab dalam bahasa Arab. Hal ini kerana dalam pengajian seseorang, lebih kurang 80% ialah pembelajaran berkaitan adab dan selebihnya barulah ilmu fardhu kifayah yang lainnya.

Menurut Imam Al-Ghazali, terdapat 10 adab-adab menuntut ilmu.

1) Menjauhi perkara-perkara yang boleh merosakkan akhlak yang murni (Jiwa perlu sentiasa bersih dan tenang).

2) Tidak terlalu terikat dengan hal-hal keduniaan yang berkecenderungan melalaikan fikiran daripada menumpukan perhatian sepenuhnya terhadap pelajaran (fokus).

3) Menghormati guru dan golongan intelektual.

4) Bersifat tekun dalam menuntut ilmu.

5) Tidak meninggalkan sesuatu ilmu yang terpuji.

6) Menguasai suatu bidang ilmu itu mengikut tahap dan tingkatan ilmu berdasarkan kemampuan dan keupayaan yang ada pada diri (tidak menguasai semua disiplin ilmu sekaligus).

7) Tertib dalam mendalami ilmu (tidak mencampur adukkan)

8)Mengetahui hakikat dan objektif sesuatu disiplin ilmu yang dipelajari.

9) Ikhlas (bersih daripada riak dan takabbur).

10) Mengetahui perkaitan ilmu yang dipelajari.

Oleh itu, sebagai seorang pelajar yang cakna dengan keagungan keilmuan Islam, seharusnya mereka mengambil kaedah yang telah digariskan oleh ulama di zaman tersebut supaya memudahkan ilmu didapati.


Bell’s Palsy – Separuh Muka Jatuh

Keadaan ini terjadi kerana otot muka yang melemah kerana kesan inflamasi pada urat saraf muka (facial nerve). Saraf ini yang mengawal otot muka anda. Ia mengalami keradangn/inflamasi dan membengk4k, biasanya berkaitan dengan jangk1tan v1rus. Ianya bukan angin ahmar (strok), kerana angin ahmar biasanya melibatkan separuh badan akan lumpuh.

Dalam kebanyakan kes, kelemahan itu bersifat sementara dan bertambah dengan perubahan ketara pada wajah selama beberapa minggu. Ia berlaku secara tiba-tiba, biasanya di sebelah muka. Purata umur pesak1t berlaku di antara umur 10 dan 40 tahun. Faktor penyebabnya masih kurang jelas. Walau bagaimanapun kebanyakan kes adalah disebabkan oleh jangk1tan v1rus, namun faktor penyak1t juga menyumbang kepada keadaan ini.

Selain itu, penyak1t kencing manis dan jangk1tan telinga juga menjadi punca keadaan ini. Luk4/ radang pada bahagian kelenjar parotid atau kecedraan pada saraf muka hasil suntikan rahang juga boleh menyumbang kepada masalah bell’s palsy.

Ada juga kes yang melibatkan jangkitan b4kteria v1rus seperti rubbella, wabak beguk (mumps), penyak1t kaki, tangan dan mulut (coxsackiev*rus) herpes, dan Epstein-Barr v1rus (Mayoclinic, 2020).

Majoriti pesak1t pulih dalam tempoh 2-3 bulan. Sesiapa sahaja boleh mendapatkan Bell’s palsy dan kesannya kepada kedua-dua lelaki dan wanita adalah sama (Kogilavani, 2019)

Tanda dan Gejala

Otot muka yang lemah membuat separuh wajah anda kelihatan terkulai/jatuh. Mulut kering dan air liur meleleh, dan sebelah mata anda tidak boleh ditutup. Deria rasa akan berkurangan. Tidak berupaya untuk mengunyah makanan. Makanan mungkin akan terperangkap diantara lelangit dan gusi. Minuman dan air liur juga akan meleleh dari tepi mulut. Sesetengah kes tidak mengalami sebarang kesak1tan manakala ada pesak1t akan mengalami kesak1tan dibelakang telinga untuk beberapa hari.

Ujian dan pemeriksaan

Pemeriksaan fizikal akan dilakukan seperti pemerhatian terhadap kelopak mata dan mulut. Gejala awal seperti kelopak mata tidak boleh ditutup membantu doktor dalam proses diagnosis. Doktor juga akan melakukan pemeriksaan pendengaran dan stabiliti tubuh.

Ujian yang disebut elektromiografi. EMG, yang menggunakan elektrod dawai yang sangat tipis yang dimasukkan ke dalam otot untuk menilai perubahan aktiviti elektrik yang berlaku semasa pergerakan dan ketika otot dalam keadaan rehat. Ia dapat mengesahkan adanya keros4kan saraf dan menentukan tahap keparahan dan saraf yang terlibat.

Proses Rawatan

Rawatan fisioterapi antara yang digalakkan dalam proses rawatan. Ahli fisioterapi akan mengajarkan senaman muka yang akan menguatkan otot di muka. Latihan akan membantu untuk menguatkan otot tertentu pada muka dan perlu dilakukan 4-5 kali sehari di depan cermin atau mengikut nasihat fisioterapi anda.

Satu lagi rawatan Fisioterapi adalah stimulasi elektrik. Tidak seperti senaman muka yang anda boleh buat di rumah, stimulasi elektrik ini perlu dibuat dengan pakar fisioterapi.

Stimulasi elektrik menggunakan sedikit elektrik untuk merangsang otot muka yang lemah. Ini akan membantu otot untuk kembali berfungsi dengan baik dan meningkatkan kesihatan otot.. Sewaktu Bell’s Palsy otot muka anda akan berada dalam keadaan lemah dan pada ketika ini stimulasi elektrik adalah untuk memberi ransangan pada pergerakan otot.

Terapi lain seperti terapi fizikal, urut wajah, atau akupunktur mungkin memberikan peningkatan kecil dalam fungsi saraf dan mengurangkan rasa sak1t wajah.

Pembed4han penyahmampatan (decompression) untuk Bell’s palsy, untuk melegakan tekanan pada saraf. Kadang-kadang, pembed4han kosmetik atau rekonstruktif mungkin diperlukan untuk mengurangkan kecacatan dan memperbaiki beberapa keros4kan seperti kelopak mata yang tidak boleh ditutup sepenuhnya atau senyuman bengkok.

RUJUKAN:


Dewan Tempat Viking Mengeteh Ditemui

Kira-kira seribu tahun yang lalu, sebuah dewan minum Viking berdiri megah di Skaill Farmstead, Westness, Pulau Rousay yang merupakan sebahagian daripada Kepulauan Orkney dan Shetland. Walaupun dibina pada kurun ke-10M, dewan tersebut dipecayai mula digunakan secara meluas oleh golongan elit Viking sekitar dua kurun kemudian, iaitu 800 tahun dahulu.

Menurut pengamatan terhadap puing-puing runtuhan yang masih tersisa pada hari ini, bangunan tersebut dianggarkan berukuran sepanjang 43 kaki (15m) dan dibina menghadap ke arah laut. Pada awal Ogos lalu, dewan minum kurun ke-10 ini ditemui oleh sepasukan penyelidik dari University of Highlands and Islands Archaeology Institute (UHIAI) dengan dibantu oleh sejumlah pelajarnya dan, lebih menarik perhatian, penduduk pulau Rousay itu sendiri.

Kerja-kerja ekskavasi di tapak yang dianggap sebagai kompleks pertanian silam itu telah pun dijalankan oleh pasukan penyelidik selama bertahun-tahun dalam rangka mempelajari tabiat pemakanan, amalan pertanian dan perikanan masyarakat di sana, sebelum usaha tersebut membawa kepada penemuan gundukan-gundukan tembok batu yang diyakini sebagai dewan minum golongan elit Viking.

Keyakinan ini secara khusus disandarkan kepada nama ‘Skaill’ itu sendiri yang merupakan sebuah perkataan berbahasa Norse yang boleh diterjemahkan sebagai ‘dewan’. Di samping itu, pada ruangan dalam dewan purba ini turut ditemukan sejumlah artifak seperti pemintal bulu haiwan dan rumput yang diperbuat daripada tulang, dan juga serpihan sikat tulang. Begitu juga dengan bangku-bangku batu yang terdapat di sepanjang tembok bahagian sisi dewan tersebut, selain bongkah batu yang dipercayai dibawa dari wilayah utara Shetland.

“Kami telah berjaya menemukan sebuah dewan minum di Skaill, di mana dewan ini berupaya memberikan peluang yang julung-julung kali buat para penyelidik melakukan kajian terhadap tabiat pemakanan di rantau tersebut sejak ribuan tahun lamanya. Tambahan lagi, siapa tahu kalau-kalau Earl Sigurd juga pernah duduk di salah sebuah bangku batu di dalam dewan ini sambil meminum arak?” ujar Dan Lee, pengarah-bersama projek arkeologi tersebut dalam kenyataannya yang dipetik oleh media The Scotsman.

Penyelidikan arkeologi yang dijalankan oleh pasukan ini merupakan sebahagian daripada projek Landscapes of Change – Archaeologist of the Rousay Clearances and Westness Estate, dengan Dan Lee dan Dr. Ingrid Mainland bertugas sebagai pengarah projek secara bersama.

Selain daripada seni bina dan artifak-artifak yang ditemukan di dewan minum purba ini, perkara yang lebih utama yang diperoleh oleh para penyelidik menerusi ekskavasi di tapak Skaill Farmstead ini adalah data berkenaan pemakanan, pertanian dan perikanan masyarakat Norse lama di wilayah tersebut. Memerincikan kepentingannya, Dr. Ingrid Mainland menyebutkan bahawa data-data tersebut membolehkan mereka melihat perubahan tradisi dalam ketiga-tiga aspek tersebut pada era pendudukan Norse hinggalah kurun ke-19, kurun di mana tapak tersebut mula ditinggalkan.

Jika dilihat daripada sudut sejarah pula, Norse pernah menguasai pantai utara Scotland meliputi Kepulauan Utara Orkney dan Shetland sehingga kurun ke-15 (1468M) dan berupaya melebarkan pengaruhnya sehingga ke Kepulauan British. Banyak perkataan berbahasa Norse lama digunakan di kepulauan tersebut dan sehingga ke hari ini, saki-baki petempatan mereka masih boleh ditemui di beberapa tempat seperti Twatt, Kirkwall dan sudah semestinya, Skaill.

Malahan, daerah Westness tempat dewan ini ditemui juga pernah disebutkan di dalam Saga Orkneyinga, iaitu sebuah hikayat kurun ke-13 yang memerihalkan sejarah Orkney, Kepulauan Shetland serta hubungan keduanya dengan Norway. Tapak yang digali dan diselidiki oleh ahli-ahli arkeologi ini terus dihuni dari zaman Norse sehinggalah ketika ia ditinggalkan pada pertengahan kurun ke-19.

Sebagai kepilan nota, istilah Norse kebiasaannya digunakan untuk merujuk masyarakat Scandinavia zaman pertengahan, termasuklah kebudayaan dan juga bahasa pertuturan mereka. Dalam kurun demi kurun yang berlalu, mereka terus-menerus berlayar meninggalkan tanah air mereka untuk meneroka tempat baru di mana mereka jadikannya sebagai tapak petempatan mereka. Antara lain kaedah yang digunakan oleh mereka adalah menerusi penyer4ngan dan pengkolonialan wilayah tempatan, justeru meraihkannya sebutan masyhur ‘Viking’.

Kepulauan Orkney secara khusus dihuni oleh mereka sejak kurun ke-8 lagi, dan sejarahnya di sana terus berlangsung sehingga kurun ke-15 dan tapak yang menempatkan dewan minum Viking yang dimaksudkan di dalam artikel ini terus dihuni sehingga pertengahan kurun ke-19.

Berikutan statusnya yang sangat kaya dengan sejarah, maka tapak arkeologi Skaill Farmstead ini dibuka untuk kunjungan orang ramai yang berhajat untuk melawat atau melihat sendiri kerja-kerja ekskavasi yang masih sedang dijalankan. Lebih daripada itu, dewan minum ini juga tidak jauh berbeza dengan dewan-dewan Norse lainyang terdapat di Orkney dan wilayah-wilayah lain di Scotland sekaligus penemuan ini menambahkan lagi monumental warisan sejarah Viking di bumi Scotland.

RUJUKAN

Ashley Cowie. (7 Ogos 2019). Viking Drinking Hall Unearthed on Orkney Provides ‘Unparalleled’ Insights Into Chieftain’s Life. Ancient Origins.
https://www.ancient-origins.net/news-history-archaeology/viking-hall-0012407

Dianne Apen-Sadler. (6 Ogos 2019). Archaeologist unearth drinking hall in Orkney that could have been home to powerful 12th Century Viking chieftain. Dailymail.
https://www.dailymail.co.uk/sciencetech/article-7327353/Archaeologists-unearth-drinking-hall-Orkney-home-12th-Century-Viking-chieftain.html

Laura Geggel. (8 Ogos 2019). 1100-Year-Old Viking ‘Beer Hall’ Discovered. But It Was Only for the Elites. LiveScience.
https://www.livescience.com/viking-drinking-hall-scotland.html

Natasha Ishak. (9 Ogos 2019). 1100-Year-Old ‘Beer Hall’ For the Viking Elite Discovered in Scotland. All That Interesting.
https://allthatsinteresting.com/viking-beer-hall


Letupan Nuklear Di Angkasa Hampir Cetus Perang Dunia Ketiga

Ramai orang melihat senjata di angkasa lepas sebagai sesuatu yang bersifat sains fiksyen. Kalau tak, takkan wujud filem atau permainan video seperti Call of Duty: Ghosts dan G.I Joe: Retaliation. Tetapi pada tahun 60-an, kegilaan mencetuskan letupan nuklear di angkasa lepas kononnya untuk tujuan saintifik hampir-hampir menjerumuskan Amerika Syarikat dan Rusia ke kancah perang nuklear!

Tidak seperti hari ini, pengetahuan tentang radiasi di angkasa lepas masih lagi baru ketika itu. Jadi, tak terkejutlah saintis-saintis pada ketika itu mengeluarkan pelbagai teori – kadang-kadang melampaui dunia sains fiksyen. Salah satu teori yang wujud ketika itu ialah bumi dikelilingi oleh gelang sinaran-X yang boleh membawa kepada kematian dan menjejaskan satelit-satelit yang dilancarkan ke angkasa.

Teori ini dikemukakan oleh seorang ahli fizik dari Universiti Iowa, James A. Van Allen sekitar 1958. Tetapi teori ini mengundang panik dalam kalangan saintis terutama yang berangan melihat manusia menjelajah angkasa lepas. Ini kerana mereka beranggapan dengan kewujudan gelang sebegitu, apa peluang nak jelajah angkasa lepas kalau berakhir dengan kematian? Itu menjadikan semua usaha untuk sampai ke sana sebagai sia-sia.

Teori ini juga pasti diketahui para saintis Kesatuan Soviet terutama bila melancarkan misi Sputnik II pada November 1957. Sputnik II dianggap berbeza kerana ia membawa makhluk hidup pertama ke angkasa lepas iaitu seekor anjing bernama Laika. Mengikut versi rasmi mereka ketika itu, Laika hidup selama seminggu sebelum mati akibat termakan makanan beracun. Tetapi Laika sebenarnya mati kepanasan selepas Sputnik II beberapa jam dilancarkan ke angkasa lepas berikutan kerosakan pada kapsul yang menempatkan anjing berkenaan.

Teori Van Allen mendedahkan kewujudan jalur tenaga tinggi yang kekal di bahagian atas atmosfera bumi yang dikenali sebagai Jalur Radiasi Van Allen (Van Allen Belt). Ini turut membawa kepada kewujudan satu lagi kajian sains terbaru yang dikenali sebagai fizik magnetosfera. Dan sebagai permulaan, Van Allen mencadangkan idea paling gila kepada Tentera Amerika Syarikat: boleh tak kita letupkan jalur radiasi ini dengan bom nuklear? Idea ini menjadi pencetus projek rahsia tentera AS yang dipanggil Operation Fishbowl.

Kononnya, dengan buat kerja gila ini, ia dapat hapuskan Jalur Radiasi Van Allen. Tetapi cadangan ini timbul pada tempoh yang paling panas semasa Perang Dingin. Sekitar tahun 50-an dan 60-an, kedua-dua AS dan Rusia sibuk menguji keupayaan nuklear mereka. Perlumbaan sebegini menggentarkan banyak negara kerana silap haribulan, ia boleh saja menjadi penamat tamadun kemanusiaan yang diketahui hari ini.

Jadi, apabila AS mengumumkan rancangan untuk meletupkan bom nuklear di angkasa lepas, siapa yang tak terkejut beruk. Bukan sedikit negara yang membuat bantahan kepada Washington dengan protes turut dibuat dari Tokyo hingga Moscow. Ini ditambah dengan insiden letupan kepala peledak Fishbowl pertama pada 20 Jun 1962.

Selepas ia dilancarkan dari Pulau Johnston, pelancar yang digunakan tiba-tiba tidak berfungsi. Ini memaksa pihak tentera meletupkan kepala peledak sekaligus menghasilkan hujan radioaktif yang menghujani pulau berkenaan. Kalau itu sudah buat semua orang kecut perut, apatah lagi kalau nak mencuba buat kali kedua?

Kebimbangan ini digandakan dengan ujian bom nuklear Soviet yang diberi nama Tsar Bomba yang berlaku lapan bulan sebelumnya. Ujian tersebut menyaksikan ledakan sekuat 58 megatan TNT dengan api letupan dapat dilihat sejauh Alaska, Greenland dan Norway. Cat anti-radiasi pada pesawat pengintip AS yang memantau secara rahsia ujian tersebut pun boleh hangus. Di sebalik semua ini, kegilaan AS ini tetap diteruskan pada 9 Julai tahun sama kononnya untuk tujuan penyelidikan saintifik.

Ujian nuklear Fishbowl kedua diletupkan selepas 13 minit ia dilancarkan ke angkasa lepas. Ia menghasilkan denyutan elektromagnet (EMP) yang mengakibatkan seluruh pulau Hawaii bergelap, 1,000 km dari lokasi asal pelancaran. Perkhidmatan telefon dan lampu-lampu jalan sekitar Johsnton turut terkesan akibat ujian sama.

Tetapi sangkaan Van Allen bahawa ia boleh menghapuskan Jalur Radiasi Van Allen ternyata meleset. Sebaliknya, ia jauh lebih kuat dan menghasilkan pertunjukan cahaya pelbagai warna yang disaksikan sejauh Fiji. Sebut pasal EMP, EMP akibat ujian sama turut menjejaskan lebih 20 buah satelit. Beberapa bulan selepas itu, giliran pihak Soviet pula menguji bom nuklear mereka di angkasa lepas.

Namun begitu, kegilaan dua kuasa besar menguji kelengkapan nuklear mereka di situ akhirnya terhenti pada November 1962. Ini selepas beberapa minggu sebelumnya, Krisis Peluru Berpandu Cuba tercetus selepas Kesatuan Soviet cuba menempatkan peluru berpandu mereka di Cuba, rakan sekutu mereka. Bagaimanapun, langkah tersebut tidak disenangi AS yang dipimpin John F. Kennedy sehingga mendorongnya mengenakan sekatan bagi menghalang kapal-kapal Soviet menghantar komponen peluru berpandu ke sana.

Selepas berunding selama beberapa hari membabitkan kepimpinan tinggi kedua-dua negara, akhirnya pihak Soviet bersetuju untuk tidak meletakkan peluru berpandu di Cuba sebgaai tukaran kepada pihak AS melakukan perkara sama di Turki. Dengan krisis tersebut hampir menjerumuskan kedua-dua negara ke kancah perang nuklear, sebarang ujian seperti Fishbowl dihentikan dengan segera.

Ini juga membawa kepada pemeteraian Perjanjian Sekatan Ujian Nuklear Terhad yang dimeterai AS dan Rusia pada 1963. Dengan pemeteraian perjanjian tersebut, semua ujian nuklear di atmosfera dan luar atmosfera bumi diharamkan sama sekali. Walaupun kedua-dua negara kemudiannya menyambung semula kegilaan mereka beberapa tahun selepas itu, ia cukup untuk memperlahankan perlumbaan senjata dua kuasa besar dunia itu.

Ada banyak buku-buku menarik yang menanti anda di https://shopee.com.my/thepatriotsasia

RUJUKAN

King, G. (2012, 15 Ogos). Going Nuclear Over the Pacific. Smithsonian Magazine.

Felton, J. (2022, 12 Julai). 60 Years Ago, The US Exploded A Nuclear Bomb In Outer Space. IFLScience.


Benarkah Sektor Perkhidmatan Awam “Gemuk” Seperti Yang Didakwa?

Dr Mahathir, yang meletak jawatan pada 2003 selepas 22 tahun memerintah, tidak gembira falsafahnya tidak diikuti oleh pengganti beliau dalam tempoh 15 tahun ketiadaannya dalam kerajaan.

“Anda naikkan gaji, sektor swasta akan ikut sekali, dan kos semua benda akan naik. Bukan begitu caranya mengurus organisasi,” katanya.

“Mereka menambah bilangan pekerja, daripada 1 juta ketika saya berundur kepada 1.6 juta orang,” katanya.

Beliau berkata, beban itu kini diwariskan kepada kerajaan Pakatan Harapan.

“Tambahan sebanyak 600,000 gaji untuk dibayar, dan mereka naikkan gaji kadang-kadang 2 kali setahun. Mula-mula 10% dan kemudian 10% lagi.”

“Apa yang mereka buat adalah beli kesetiaan penjawat awam dengan menaikkan gaji mereka, kadang-kadang sebanyak 25%.

Sumber:
Pak Lah, Najib tinggalkan perkhidmatan awam ‘gemuk’, kata Dr M
https://www.freemalaysiatoday.com/…/pak-lah-najib-tinggalk…/

Ada beberapa sisi yang kita mungkin perlu tengok apabila membicarakan mengenai saiz perkhidmatan awam di Malaysia seperti yang telah diperkatakan oleh Tun M. Ianya adalah seperti yang berikut:

1. Perbandingan Nisbah Penjawat Awam:Populasi di antara tahun 2003 dan 2018.

2003:
– Populasi: 25 Juta
– Penjawat awam: 1 Juta
– Ratio: 1:25

2018
– Populasi: 32.4 Juta
– Penjawat awam: 1.62 Juta
– Ratio: 1:20

2. Pecahan-pecahan terbesar yang terdapat di dalam ‘pie’ penjawat perkhidmatan awam di Malaysia.

Pendidikan (Guru): 421,828 (2016)
Keselamatan (Tentera): 152,357 (2018)
Keselamatan (Polis) : 121,507 (2017)
Kesihatan : 268,014 (2018)
Keseluruhan: 963,703/1.62 Juta (59.48%)
.

3. Perbandingan Nisbah penjawat awam negara-negara lain apabila digabungkan seperti di Malaysia.

Jika digabungkan semua perkhidmatan awam dibawah satu payung seperti di Malaysia:

i) France:
France contohnya, mereka mengasingkan jumlah kepada 3 kategori perkhidmatan awam, hospital/kesihatan dan juga keselamatan dan kalau digabung ketiga tiga ni jumlah public servant mereka adalah mencecah 6juta orang populasi France adalah 60 juta.

Ratio 1:10.

ii) Germany:
Sama juga di Germany, disatukan semuanya dibawah Offentlicher Dienst, perkhidmatan awam, semi gov total 5 juta, populasi 80 juta.

Ratio 1:16

iii) UK:

Selain dari 3 Civil service yang utama iaitu, Her Majesty Civil Service, Her Majest diplomatic service dan juga Northern Ireland Civil service, jika ditambah dengan British Armed Forces,Polis, officers of local government authorities or quangos of the Houses of Parliament, pekerja National Health Service (NHS), dan juga staff Royal Household, total 6.1 juta populasi 66 juta.

Ratio 1:11

iv) Nisbah negara-negara lain jika menggunakan pengiraan yang sama seperti di Malaysia:

Amerika Syarikat (AS) 1:14
Australia 1:12
New Zealand 1:13.

4. Definisi Penjawat awam di Malaysia yang berbeza

Kita harus fahami definisi penjawat awam di negara kita yang merangkumi semua sektor perkhidmatan adalah tidak seperti di negara lain.

Jika tiga sektor berkenaan (Pendidikan, Kesihatan, Keselamatan) tidak dirangkumkan sebagai sebahagian daripada penjawat awam seperti di negara-negara lain seperti yang disebut diatas, nisbah penjawat awam di negara kita dengan populasi rakyat Malaysia adalah dalam julat 1:44 – 1:49 (656,000:32,400,000)

Selain itu, kita kena tahu juga bahawa 2.8 peratus daripada keseluruhan 1.62 juta penjawat awam di negara ini juga adalah berstatus kontrak, yang mana kesan kewangan kepada kerajaan seperti pencen juga adalah pastinya akan berbeza dengan perkerja tetap.

5. Memenuhi Standard Antarabangsa (KPI)

Tidak dilupakan juga apabila kita berbicara mengenai perkhidmatan kerajaan, setiap darinya ada standard international/KPI yang perlu dipenuhi.

Sebagai contoh, Nisbah polis mengikut populasi yang direkomendasi oleh INTERPOL adalah 1:250, kita kini berapa pada 1:270 (120K:32.4Juta).

Sama juga kepada nisbah guru dan murid, di mana ratio guru dan murid kita adalah pada nisbah 1:11 jika dibandingkan dengan 1:31 pada tahun 1970an . Nisbah yang mana jauh lebih baik than OECD Average (1:16) & High Income Countries Average (1:14).

Nota Kaki:
Dalam laporan OECD ada banyak negara yang mana lebih daripada 50% mewakili pie peluang pekerjaan dalam negara mereka. Dan tahukah anda bahawa negara kita Malaysia adalah merupakan negara yang dianggap sebagai ‘balanced country’.

Sebagai kesimpulan, definisi penjawat awam di negara kita yang merangkumi semua sektor perkhidmatan seperti pendidikan, kesihatan dan keselamatan adalah tidak seperti di negara lain.

Maka berdasarkan dari fakta dan data yang dibentangkan di atas, adakah sememangnya benar bahawa sektor awam di negara kita sememangnya ‘gemuk’?

Jika benar ianya ‘gemuk’ apakah langkah-langkah yang patut diambil oleh kerajaan untuk menyelesaikan kemelut ini?

Dan adakah kerajaan hari ini mempunyai ‘political wills’ yang kuat untuk mengurangkan jumlah penjawat awam?

Sektor yang melibatkan pekerjaan yang mana pula yang mahu di’kuruskan’ oleh kerajaan?

Guru? Polis? Tentera? Kesihatan?

Tepuk dada tanya akal.

Fikir-fikirkanlah.

Sekian.
Bukan Penjawat Awam.

Tulisan lain Yang Berkaitan:
Kerajaan Timbang Mansuh Skim Pencen Penjawat Awam?
https://www.facebook.com/photo.php?fbid=10214985719145312&

Rujukan:
Statistik Bilangan Sekolah, Murid & Guru
https://www.moe.gov.my/…/statistik-bilangan-sekolah-murid-g…

152,357 warga ATM mengundi awal
https://www.bharian.com.my/…/421425/152357-warga-atm-mengun…

Jumlah anggota polis lelaki dan wanita di Malaysia 2010- Jun 2017
http://www.data.gov.my/…/…/download/jumlah-anggota-polis.csv

PERANGKAAN PENDUDUK 1891-2015
https://www.dosm.gov.my/…/Malaysi…/22Perangkaan_Penduduk.pdf

CURRENT POPULATION ESTIMATES, MALAYSIA, 2017-2018
https://www.dosm.gov.my/v1/index.php…

Jumlah penjawat awam dikekalkan
http://www.kosmo.com.my/…/jumlah-penjawat-awam-dikekalkan-1…

PH: Tak perlu kecilkan jumlah kakitangan awam
https://www.freemalaysiatoday.com/…/ph-tak-perlu-kecilkan-…/

Takrifan penjawat awam mesti difahami
https://www.hmetro.com.my/…/takrifan-penjawat-awam-mesti-di…

Tidak adil bandingkan jumlah penjawat awam – PM
https://www.bharian.com.my/…/tidak-adil-bandingkan-jumlah-p…

1.6 juta penjawat awam Malaysia jumlah munasabah
https://www.pressreader.com/…/beri…/20170420/281702614591530

Tiada Lambakan Penjawat Awam – KPPA
Baca lebih lanjut di
https://www.mstar.com.my/…/20…/04/19/tiada-lambakan-penjawat


Nak Tengok Bagaimana Uthmaniyah Beraya, Tengok Turki

Umat Islam hari ini mendapat akses Internet laju yang stabil. Jadi ramai pakat menyertai media sosial seperti Facebook, Instagram dan TikTok. Sambil bertukar pendapat dan bersantaian, mereka pakat berkongsi keindahan budaya terutamanya pada hari-hari mulia seperti Aidilfitri misalnya. Turki tidak terkecuali dalam perkara ini.

Malah Turki adalah negara adimajoriti (supermajority) Islam. Walaupun berangka besar (95+ peratus Islam), negara Turki berbagai etnik minoriti seperti Arab, Bosnia, Kurdi misalnya. Ada pecahan Parsi dan tidak lupa juga pada Albania dan Chechnya.

Jadi rata-ratanya mempamerkan keindahan budaya masing-masing. Walau bagaimanapun, semua dalam kalangan bangsa dalam Turki menyambut “Seker Bayrami”. Tradisi ini sebenarnya diwarisi sejak zaman Uthmaniyah lagi.

Melayu dan Turki Bersaudara

Seker Bayrami membuktikan yang Melayu dan Turki sebenarnya bersaudara. Bukan konspirasi atau romantisme pun sebenarnya. Ada dua benda kena ulas pasal Seker Bayrami yang secara istilah bermaksud “Majlis Gula”. Kalau cakap begini orang mesti terbayang “majlis orang makan gula-gula begitu banyak”.

Salah sebenarnya.Seker Bayrami dipercayai berputik daripada sebutan yang salah. Sepatutnya “Sukur Bayrami” iaitu “majlis pada hari yang patut disyukuri”. Macam pelik pula bunyinya – takkan satu budaya boleh berputik daripada typo semata-mata?

Begini. Turki hari ini menulis dengan skrip Latin (bahasa rumi). Tetapi Uthmaniyah yang dahulu guna skrip Arab (bahasa Jawi). Skrip Arab sedikit terhad untuk menyampaikan intonasi “e”.

Jadi “Sukur Bayrami” secara tidak sengaja menjadi “Seker Bayrami”. Situasinya sangat sama dengan Melayu: “harapkan pagar, pagar makan padi” walhal perkataan asal bukan “pagar”.

Majlis Gula Yang Manis

Sejarawan Turki bernama Murat Bardakci mengulas sedikit sebanyak pasal Sukur Bayrami. Rakyat Uthmaniyah dulu memanjatkan rasa kesyukuran kerana berjaya memenuhi kehendak-Nya (iaitu berpuasa penuh sepanjang Ramadan). Mereka akan berarak sana sini untuk menunjukkan semangat sambutan itu sendiri.

Kalau zaman sekarang, bukan main ramai orang tegang bulu dada sampai bulu ketiak hentam bid’ah itu ini dengan dagu mencacak sampai terberanak.

Tetapi Turki tenang menikmati arus pembudayaan. Mereka menghidang berdulang-dulang baklava untuk dinikmati jiran tetangga.

Kemudian orang ramai berarak… sama macam tradisi Uthmaniyah dulu. Semata-mata mahu menghidupkan kesucian Aidilfitri. Kemudian mereka kunjung-mengunjung dan ziarah-menziarah antara satu sama lain. Yang dewasa memberi duit raya pada kanak-kanak, yang kemudian berbelanja membeli gula-gula.

Jadi sekarang semua boleh nampak macam mana “Sukur Bayrami” menjadi “Seker Bayrami”. Majlis Syukur menjadi Majlis Gula. Secara simbolik, gula-gula menjadi sebati dengan kesucian Aidilfitri yang berlarutan selama tiga hari (The Istanbul Insider, n.d.).

Dan tahun 2022 dijangka menjadi tahun Sukur Bayrami yang paling penting dalam sejarah. Kerana sudah dua tahun Turki kurang menyambutnya angkara pandemik COVID-19.

Sukur Bayrami Dalam Falsafah

Orang ramai selalu bermain falsafah apabila berbicara tentang Ramadan. Falsafahnya, Islam menyediakan satu bulan khas yang mana orang kaya berlapar macam orang miskin.

Walaupun bukan rukun, falsafah ini menjadi sebahagian daripada jiwa Uthmaniyah terdahulu. Sebulan orang miskin mampu bersahur dan berbuka puasa tanpa perlu bimbang tiada makanan kerana ramai orang kaya turun masjid menyediakan makanan.

Tetapi penyediaan makanan selalunya terhenti semasa Aidilfitri. Maka Sukur Bayrami menjadi pelampung sementara untuk golongan miskin. Majlis ini bermula selepas majlis berbuka puasa terakhir… apabila orang kaya memberi sedikit wang kepada tetamu dalam kesempitan. Wang ini dipanggil “dis kirasi”, bermaksud “sewa gigi”.

Sesetengah orang tidak suka memberi wang kepada orang susah. Jadi mereka pergi ke pasar berdekatan sambil bertanya, “ada tak sesiapa berhutang barangan runcit?”

Maka peniaga pun cakaplah nama-nama orang berhutang macam Naim, Aishah, Syafiq bagai… lalu mereka membayar hutang tersebut tanpa pengetahuan orang berhutang (Ergil, 2021).

RUJUKAN:

Ergil, L. (2021, Mei 12). Turkish and Ottoman traditions for Eid al-Fitr: A time for gratitude. Daily Sabah.

The Istanbul Insider. (n.d.). Sugar Feast or Seker Bayrami – the End of Ramadan.


Hikayat Selendang Dilema Yang Masyhur Di Desa Kundur

Pernah terdengar tentang Hikayat Selendang Delima? Kisah ini sangat mahsyur di Desa Kundur, Kecamatan Kundur Barat, Indonesia hingga pernah difilemkan di Persekutuan Tanah Melayu pada tahun 1958 melalui arahan K. M. Basker dengan menampilkan pelakon-pelakon hebat ketika itu seperti Abdullah Chik (Bangsagara), Dato’ Maria Menado (Sri Baniyan), Latifah Omar (Puteri Bongsu) dan M. Amin (Dewa Laksana). Walaupun begitu, naratif versi filem adalah berlainan dengan hikayat bersumberkan Syair Selendang Delima.

Menurut Syair Selendang Delima, kisah ini bermula di sebuah negeri, Bendan Firus yang diperintah oleh seorang raja bernama Dewa Syah Peri yang memiliki dua orang anak iaitu Bangsagara (anak sulung, lelaki) dan Sri Baniyan (anak kedua, perempuan). Pada suatu hari, Bendan Firus telah diserang dan diporak-perandakan oleh seekor burung Garuda gergasi. Baginda Dewa Syah Peri telah menitahkan benteng pertahanan dibina bagi memperkukuh negeri mereka.

Rakyat dan bala tentera turut bangkit melawan serangan burung itu dan tanpa disangka, Dewa Syah Peri telah dijemput Tuhan dalam tempoh serangan berlaku. Tujuh hari tujuh malam diserang, burung Garuda pun berlalu pergi dan telah menyebabkan keseluruhan penduduk Bendan Firus maut kecuali Bangsagara dan adiknya, Sri Baniyan yang terselamat kerana Dewa Syah Peri telah menyembunyikan mereka ke dalam sebuah peti.

Dipendek kisah, pada suatu hari Sri Baniyan mengajak abangnya, Bangsagara untuk pergi ke luar kota dengan mengendarai perahu dengan membawa seluruh harta yang berbaki. Namun, mereka tidak menyedari bahawa perahu itu telah rosak berlubang. Bangsagara lalu membuat perahu baharu sambil berpesan kepada Sri Baniyan jika dia mahu ke taman, dia perlu berhati-hati supaya tidak memetik dan memakan buah delima di sana kerana dia khuatir buah itu akan menjadi guna-guna oleh bangsa jin untuk memerangkap manusia.

Sambil menunggu perahu selesai dibina, Sri Baniyan telah pergi ke taman Ratna Biduri untuk mandi. Benar bagai diduga, di taman inilah seorang jin bernama Dewa Laksana telah jatuh hati kepada Sri Baniyan dan telah memasukkan dirinya ke dalam buah delima hingga Sri Baniyan ‘tergoda’ memakannya. Dalam tidur Sri Baniyan pada malam itu, dia telah bermimpi melihat bulan dan pada keesokan harinya, dia pun hamil.

Pada suatu hari, setelah tiba masa, Sri Baniyan pun melahirkan anak yang dikandung. Fitrah kasih seorang ibu, Sri Baniyan sangat menyayangi anaknya itu yang dinamakan Selendang Delima. Anak itu diletakkan di dalam sebuah peti dan sempat dipesan kepada Bangsagara agar peti itu nanti akan dijaga dan dibawa ke mana-mana sahaja dia pergi (walhal, Bangsagara sendiri tidak tahu apa isi di dalamnya). Satu ketika, Sri Baniyan sedang mempersiapkan anaknya. Suara kanak-kanak itu kedengaran di telinga Bangsagara dan dia ingin mencari suara itu, tetapi kerana khuatir adiknya tersinggung, dia melupakan hasrat itu.

Sebelum sambung cerita, kami ingin menjemput kalian beli buku KITAB TAMADUN MELAYU.  Ini ialah sebuah riwayat yang mensyairkan keagungan yang tidak terganti walaupun seribu zaman. Dari Kedah Tua dan besi-besinya yang menjadi lagu perang, Srivijaya yang menakluk seluruh kepulauan menjadi satu bangsa dan Melaka yang kayanya tidak terbayang dek akal manusia. Hal ini ialah kitab yang merakamkan sebuah keagungan yang menyembah kaki Melayu. Beli di https://bit.ly/3wBaprZ

Hingga satu detik, Bangsagara pergi ke kamar adiknya dan alangkah terkejutnya hati, kerana dilihatnya Sri Baniyan telah meninggal. Sedih bukan kepalang dibalut rasa hiba kerana kini dia telah menjadi yatim piatu. Bangsagara segera memandikan, mengkafankan, menyembahyangi dan menguburkannya. Selama tujuh hari berturut-turut dia membaca Al-Quran untuk arwah adiknya itu.

Setelah kematian adik yang disayangi itu, Bangsagara pergi berlayar keluar dari Bendan Firus hingga tiba ke sebuah negeri bernama Tanjung Pura. Kedatangan Bangsagara ke negeri itu seolah dipermudahkan Tuhan apabila Syahbandar sendiri dengan senang hati menjemput Bangsagara untuk tinggal di situ. Syahbandar menceritakan bahawa Tanjung Pura telah kehilangan pemerintah mereka iaitu Baginda Mahkota. Seluruh rakyat telah berusaha mencarinya, tetapi belum berhasil menemukannya. Ada tujuh waris anak perempuan yang ditinggalkan menyebabkan pemegang kekuasaan kerajaan dalam keadaan vakum.

Dipendek hikayat, seluruh menteri dan hulubalang telah berkumpul dan mereka bersetuju untuk Bangsagara menggantikan Baginda Mahkota menjadi Raja di Tanjung Pura. Bagi mengabsahkan pemahkotaan itu, seekor gajah sakti akan dikeluarkan yang mana jika gajah itu mendekati Bangsagara, itu tandanya dia layak menjadi Raja. Ketika penobatan, gajah sakti itu berjalan perlahan mendekati Bangsagara dan tidak menyerangnya sekaligus mengabsahkan pemahkotaan Bangsagara sebagai raja baharu Tanjung Pura. Baginda Bangsagara turut dikahwinkan dengan Putri Bongsu (waris ke-7 Baginda Mahkota).

Suatu hari, kakak sulung Putri Bongsu datang melawatnya dan melihat di dalam kamar adik bongsunya itu tergantung sebuah peti. Kakaknya meminta agar dibuka peti itu tetapi Putri Bongsu tidak mahu menuruti permintaan itu kerana tidak mendapat izin suaminya. Tiga hari kemudian, keenam-enam kakak Putri Bongsu datang semula ke istana dengan niat yang sama dan Putri Bongsu dengan tegas menolaknya kerana tidak mendapat izin suaminya.

Di jalur cerita lain, para menteri dan hulubalang memaklumkan kepada baginda Bangsagara sekarang masa sesuai untuk berburu kerana banyak binatang buruan berkeliaran di hutan sekarang. Mendengar berita itu, Bangsagara sangat gembira dan menitahkan misi berburu itu dilakukan segera. Pada malam itu, Bangsagara bermimpi bahawa ada sekawan malangsi (sejenis ikan) jatuh menimpa keenam-enam saudara Putri Bongsu. Baginda segera menceritakan hal itu kepada isterinya si Putri Bongsu namun sang isteri yang baik hati itu tidak memberi sebarang tafsiran.

Keesokan hari, seperti yang dirancang, baginda diiringi oleh para menteri berangkat untuk berburu. Tidak lama kemudian, datanglah lagi keenam-enam kakak Putri Bongsu ke istana mendesak perkara sama – apa ada di sebalik peti. Namun, untuk kesekian kalinya juga, Putri Bongsu tetap bertegas tidak mengizinkannya. Keenam-enam kakak Putri Bongsu enggan mengalah lalu mereka berjanji jika di dalam peti itu terdapat seorang gadis atau puteri, mereka tidak akan memukul dan menyeksanya. Dengan berat hati, janji itu dipegang oleh Putri Bongsu dan dia mengizinkan mereka membuka peti tersebut. Setelah peti dibuka, keluarlah cahaya dari batang tubuh Selendang Delima yang berada di dalamnya. Sungguh terkejut bukan kepalang hingga termungkir janji yang diucap sehingga dipaksa adik mereka Putri Bongsu untuk membuang dan membunuh gadis kecil itu, tetapi Putri Bongsu enggan malah menegah mereka melakukan perbuatan itu.

Keenam-enam kakak Putri Bongsu secara berhelah ‘mengalah dan menuruti’ perintah adik bongsu mereka itu. Mereka berjanji akan memelihara Selendang Delima dan memperlakukannya secara baik. Mendengar kata-kata itu, Putri Bongsu berasa amat senang hati lantas diizinkan Selendang Delima untuk mengikuti mereka pulang. Selendang Delima juga tanpa ragu berasa gembira dengan tawaran mereka.

Setibanya mereka di rumah, Selendang Delima diperlaku secara kasar, dibuli dan dikerah membuat kerja-kerja rumah yang berat. Sedih, marah dan kecewa emosi Selendang Delima karena dilayan kasar begitu; tidak seperti yang dijanji kepada Putri Bongsu. Akibatnya, Selendang Delima sering mengungkapkan kemarahan dan kesedihannya melalui pantun.

Ketika mendengar pantun yang ditutur, bertambah marahlah keenam-enam kakak Putri Bongsu hingga mereka mengikat Selendang Delima di batang istana. Gadis itu menangis kesedihan tetapi langsung tidak dipeduli bahkan mereka membuangnya ke Gunung Angkasa.

Berselang masa, baginda Bangsagara pun pulang dari berburu. Setibanya baginda Bangsagara ke kamar, dia melihat petinya telah tiada. Putri Bongsu dengan serba salah sambil memohon maaf memberi tahu bahwa peti itu telah dibuka dan di dalamnya berisi seorang gadis bernama Selendang Delima dan telah dibawa oleh keenam-enam kakaknya. Terkejut bukan kepalang baginda Bangsagara mendengar hal itu.

Baginda Bangsagara mengajak Putri Bongsu menemui Selendang Delima. Apabila tiba di tempat keenam-enam kakak Putri Bongsu itu, alangkah terkejutnya mereka apabila diberitahu bahawa Selendang Delima telah hilang.

Pada keesokan harinya, baginda Bangsagara mengajak Putri Bongsu pergi ke tempat saudara baginda di Tanjung Pura; tidak ditemui Selendang Delima di sana. Mereka turut ke Tanjung Puri, ke Bendan Firus dan beberapa negeri lainnya; tetap usaha itu tetap tidak berhasil.

Dengan iltizam tinggi untuk mencari Selendang Delima, baginda Bangsagara telah mengerahkan seluruh menteri dan hulubalangnya untuk pergi mencari gadis itu. Tidak beberapa lama kemudian, mereka menghadap dan memberitahu bahawa Selendang Delima berada di Gunung Angkasa. Seketika itu juga baginda Bangsagara pergi ke sana untuk menjemput Selendang Delima.

Atas kekuasaan Tuhan, baginda Bangsagara dapat bertemu dengan Raja Gunung Angkasa. Diringkas jalur hikayat, terungkaplah rahsia bahawa gadis cantik itu ialah anak kepada Sri Baniyan (adik baginda Bangsagara) dan ayahnya pula ialah Dewa Laksana (yang ditugaskan membunuh burung garuda namun terlalai menjalankan tugas kerana jatuh hati kepada Sri Baniyan).

Alangkah terkejut dan gembira baginda Bangsagara setelah mengetahui hal itu. Keenam-enam kakak Putri Bongsu yang selama ini menyeksa Selendang Delima juga telah dimaafkan secara peribadi oleh gadis cantik itu walaupun sepatutnya mereka diberi hukuman.

Bagi Raja Gunung Angkasa pula, baginda melihat ini ialah takdir yang telah disusun mengenangkan anak lelakinya bernama Dewa Udara masih belum mempunyai calon isteri. Baginda mencadangkan agar Dewa Udara dan Selendang Delima disatukan. Diringkas hikayat, bernikahlah mereka berdua dan hidup aman damai.

Kami menulis ikut semangat untuk bantu orang ramai dapatkan ilmu secara percuma. Sebab itu kami enggan buat konsep langganan artikel (subscription). Tetapi kami mohon jasa baik kalian untuk beli buku kami. Dengan pembelian buku, kalian sedang membantu kami teruskan semangat ini sampai bila-bila. Link pembelian: https://shopee.com.my/thepatriotsasia

RUJUKAN:

Pusat Pembinaan dan Pengembangan Bahasa, Departemen Pendidikan dan Kebudayaan Jakarta, 1999.


Asal Usul Sharingan Dalam Sejarah Jepun

Sharingan merupakan antara keupayaan ninja paling hebat dalam dunia ninja Naruto. Kelebihan ini menjadikan puak Uchiha amat digeruni oleh puak-puak ninja lain. Tetapi tidak ramai tahu, sesetengah jutsu atau jurus yang digunakan pengamalnya mempunyai kaitan dengan mitologi Jepun.

Ini dapat dilihat apabila kekuatan Sharingan yang digunakan bertambah, rupanya juga berubah dan memberi akses kepada penggunanya pelbagai jutsu baru. Sesetengahnya dinamakan oleh pencipta Naruto, Masashi Kishimoto berdasarkan dewa-dewi agama Shinto. Ia bukan sekadar rujukan sahaja tetapi turut mewakili kuasa yang dimiliki dewa-dewi ini dalam mitologi Jepun.

Satu daripadanya ialah Tsukuyomi, jurus yang biasa digunakan oleh pengguna Mangekyo Sharingan seperti Itachi. Menerusi teknik ini, pengguna dapat mengubah persepsi masa sasarannya. Mana-mana sasaran yang terkena Tsukuyomi merasakan masa berlalu pantas atau perlahan mengikut kehendak si pengguna.

Selain itu, sasaran mengalami kesukaran untuk keluar daripada ilusi tersebut menggunakan cara biasa. Satu-satunya inidividu yang berjaya keluar daripada Tsukuyomi ialah Sasuke menerusi Sharingannya.

Dalam agama Shinto, Tsukuyomi ialah dewa bulan, Ia tercipta selepas dewa Izanagi membasuh mata kanannya selepas kembali dari alam barzakh. Sebagai dewa bulan, ia turut dianggap sebagai penanda perubahan masa .

Bagi pengguna Mangekyo Sharingan seperti Itachi dan Sasuke, kedua-duanya mampu mengaktifkan jutsu api hitam Amaterasu. Api jurus ini amat kuat dan dikatakan sekuat bahang matahari. Api yang dihasilkan Amaterasu tidak akan terpadam melainkan selepas sasaran si pengguna mati.

Amaterasu menjadi pilihan Sasuke sebagai kaedah serangan utamanya. Ia boleh dibentuk dan dikawal menerusi mata kanannya. Dengan Amaterasu, kekuatan senjata Sasuke mengundang kerosakan kepada pihak lawan dan menjadikan dirinya kebal daripada semua bentuk serangan.

Dalam mitologi Jepun, Amaterasu merupakan saudara Tsukuyomi dan anak kepada Izanagi. Ia tercipta selepas Izanagi mencuci mata kirinya selepas kembali dari alam barzakh. Ia dianggap dewa matahari dalam agama Shinto.

Disebabkan kedua-duanya saling berlawanan, maka gelaran dalam dunia Naruto juga berbeza. Amaterasu melambangkan cahaya dan dunia fizikal. Sementara Tsukuyomi pula mewakili kegelapan dan alam ghaib.

Apabila pengguna Sharingan berjaya menguasai Amaterasu dan Tsukuyomi, barulah mereka dapat menguasai Susanoo. Menerusi teknik ini, pengguna dapat menggunakan avatar humanoid untuk menyerang dan bertahan bagi pihak mereka. Apabila ia mencapai rupa sebenar mereka dengan sempurna, ia mampu mengundang kemusnahan besar kepada pihak lawan.

Buktinya, moyang keluarga Uchiha iaitu Madara berupaya memusnahkan beberapa buah gunung menerusi Susanoo. Sementara Itachi pula menggunakan teknik sama untuk menewaskan Orochimaru – alegori kepada kisah Susanoo menewaskan ular raksasa Yamata no Orochi.

Anak ketiga Izanagi, Susanoo merupakan dewa laut dan ribut mengikut kepercayaan Shinto. Ia dianggap figura keperwiraan selepas berjaya menewaskan Yamata no Orochi. Susanoo tercipta selepas Izanagi mencuci hidungnya selepas pulang dari alam barzakh.

Akhir sekali, pengguna Sharingan menggunakan dua teknik yang paling sukar diatasi iaitu Izanagi dan Izanami. Izanagi ialah jurus di mana si pengguna boleh mengubah semula realiti mengikut kehendaknya.

Sementara Izanami pula jurus yang memerangkap mangsanya dalam gelungan masa (time loop) yang sama walau sekuat mana mangsa cuba melepaskan diri. Satu-satunya peluang bagi sasaran Izanami melepaskan diri ialah menerima takdir yang dinyatakan dalam gelungan masa (time loop).

Tetapi ada harga yang perlu diterima pengguna Izanami sekiranya menggunakan jutsu tersebut. Si pengguna terpaksa menerima kehilangan salah satu mata penglihatannya sebagai cara mengakses jurus berkenaan.

Izanagi dan Izanami merupakan dewa dan dewi utama yang mencipta dewa-dewi yang berkait dengan mitologi Jepun. Kedua-duanya bukan saja bersaudara tetapi juga pasangan suami isteri. Selepas Izanami mati selepas melahirkan dewa api Kagutsuchi, Izanagi berusaha mendapatkan semula isteri yang amat disayanginya itu.

Ini mendorongnya pergi ke alam barzakh untuk mendapatkan Izanami. Tetapi sebaik melihat rupa Izanami sebenar di alam tersebut, Izanagi segera pulang dan meninggalkannya di situ. Semasa dia membersihkan dirinya selepas pulang dari alam barzakh, ia membawa kepada penciptaan Amaterasu, Tsukuyomi dan Susanoo.

RUJUKAN

Bridges, R. (2022, 9 Januari). Naruto: The Names of the Sharingan’s Abilities Reveal Its Divine Origin. CBR.


Apa Perbezaan Bahasa Ukraine Dan Russia?

Menurut Kamus Dewan Edisi Keempat, “perbandingan” telah ditakrifkan sebagai “hal berbanding atau dibandingkan”. Menurut Kamus Besar Bahasa Indonesia, “bahasa” telah ditakrifkan “sistem lambang bunyi yang digunakan untuk mengidentifikasikan diri”.

Bahasa Rusia dituturkan oleh 260 juta orang di Rusia, Belarus, Kazakhstan and Kyrgyzstan, Tajikistan, Moldova, Gagauzia, Abkhazia, Ossetia Selatan, Transnistria, Pertubuhan Bangsa-Bangsa Bersatu, Romania, Finland, Norway, Armenia, Poland, Czech, Slovakia, Turkmenistan, dan Uzbekistan.

Bahasa Ukraine dituturkan oleh 40 juta orang di Ukraine, Brazil, Amerika Syarikat, Jerman, Itali, Moldova, Crimea, Transnitra, Belarus, Bosnia Herzegovina, Croatia, Czechia, Hungary, Moldova, Poland, Romania, Serbia, dan Slovakia.

Apakah perbezaan dan persamaan antara Bahasa Rusia dengan Bahasa Ukraine? Barangkali artikel ini akan dapat membantu sedikit persoalan kita. Harap bacalah dengan tenang dan hati yang terbuka.

NAMA BAHASA

Bahasa Rusia dikenali sebagai “Russkiy Yazik (Русский язык)”. Perkataan “Russ” berasal daripada Proto-Finnik, *rootsi yang bermaksud “orang dari pesisir Roþrin”. Perkataan “yazik” bermaksud “lidah”. Justeru, nama asal tersebut bermaksid “Lidah orang dari pesisir Roþrin”.

Bahasa Ukraine dikenali sebagai “Ukrajínsʹka Mova (українська мова)”. Kata dasar “Ukrajina” berasal daripada Slavik Timur Kuno, “Ukraina (оукраина)” yang bermaksud “di hujung”. Perkataan “mova” bermaksud “ucapan”. Justeru, nama asal tersebut bermaksid “Ucapan di Hujung”.

SISTEM TULISAN

Bahasa Rusia dan Ukraine menggunakan sistem tulisan yang sama. Tulisan tersebut bernama Kiril. Tulisan tersebut ditulis secara melintang dari kiri ke kanan.
Bahasa Rusia mempunyai 33 huruf, manakala Bahasa Ukraine mempunyai 34 huruf. Huruf tersebut masing-masing dikenali sebagai “Russkyi Alfavit (русский алфавит)”, dan “Ukrainka abetka (українська абетка)”.

NAMA BULAN

Perkataan “Yanvár’ (Январь)” bermaksud “Januari” dalam Bahasa Rusia. Nama bulan tersebut berasal daripada Latin, “IANVS” iaitu nama dewa dalam Mitologi Rom.

Perkataan “Syitchen (січень)” bermaksud “Januari” dalam Bahasa Ukraine. Nama bulan tersebut berasal daripada Proto-Slavik, *sěťi yang bermaksud “potong”.

Bahasa Rusia menggunakan istilah asing untuk penamaan 12 bulan mereka. Manakala Ukraine menggunakan istilah jati. Jati di sini bermaksud istilah Slavik.

NAMA DAN SEBUTAN “VLADIMIR PUTIN”

Vladimir Putin ialah presiden di Persekutuan Rusia. Beliau lahir pada 7 Oktober 1952. Anak kelahiran Leningrad, Kesatuan Soviet ini menjadi presiden sejak 7 Mei 2012. Nama penuh beliau ialah Vladimir Vladimirovich Putin.

Nama beliau dieja dalam Bahasa Rusia menjadi “Vladimir Putin (Владимир Путин)”. Manakala dalam Bahasa Ukraine menjadi “Volodymyr Putin (Володимир Путін)”

ANALISIS AYAT SATU

Pertimbangkan ayat berikut dalam kedua-dua bahasa tersebut. Ayat tersebut membawa maksud “Nama saya Irfan”.

Bahasa Rusia:
Menya zovut Irfan.
(Меня зовут Ирфан.)

Bahasa Ukraine:
Mene zvaty Irfan.
(Мене звати Ірфан.)

Perkataan “menya” bermaksud “dari saya”. Perkataan “zovut” berasal dari “zvatj (звать)” yang bermaksud “panggil”. Frasa Rusia tersebut secara harfiahnya bermaksud “Dari saya panggil Irfan”.

Perkataan “mene” bermaksud “dari saya”. Perkataan “zvaty” bermaksud “panggil”. Frasa Ukraine tersebut secara harfiahnya bermaksud “Dari saya panggil Irfan”.

Perhatikan nama Irfan dalam kedua-dua bahasa tersebut. Mereka mempunyai ejaan yang sedikit berlainan.

ANALISIS AYAT DUA

Pertimbangkan ayat berikut dalam kedua-dua bahasa tersebut. Ayat tersebut membawa maksud “Izzul berasal dari Losong.”

Bahasa Rusia:
Izzul iz Losongi.
(Иззул из Лосонги.)

Bahasa Ukraine:
Izzul rodom iz Losongyi.
(Іззул родом із Лосонгї.)

Perhatikan nama Izzul dalam kedua-dua bahasa tersebut. Mereka mempunyai ejaan yang sedikit berlainan.

Perkataan “iz” bermaksud “dari”. Perkataan “Losongi” berasal dari “punya Losong”. Frasa Rusia tersebut secara harfiahnya bermaksud “Izzul dari punya Losong”.

Perkataan “rodom” dan “iz” masing-masing bermaksud “lahir” dan “dari”. Perkataan “Losongyi” berasal dari “punya Losong”. Frasa Ukraine tersebut secara harfiahnya bermaksud “Izzul lahir dari punya Losong”.

ANALISIS AYAT TIGA

Pertimbangkan ayat berikut dalam kedua-dua bahasa tersebut. Ayat tersebut membawa maksud “Syazwan sedang mendaki Gunung Kerunai.”

Bahasa Rusia:
Shazvan podnimayetsya na goru Kerunay.
(Шазван поднимается на гору Керунай.)

Bahasa Ukraine:
Shazvan pidnimayetʹsya na horu Kerunay.
(Шазван піднімається на гору Керунай.)

Perhatikan nama “Syazwan” dan “Kerunai” dalam kedua-dua bahasa tersebut. Mereka mempunyai ejaan yang sama.

Perkataan “podnimayetsya”, “na”, dan “goru” masing-masing bermaksud “dia panjat”, “di”, dan “gunung”. Frasa Rusia tersebut secara harfiahnya bermaksud “Syazwan dia panjat di Gunung Kerunai”.
Perkataan “pidnimayetʹsya”, “na”, dan “horu” masing-masing bermaksud “dia panjat”, “di”, dan “gunung”. Frasa Ukraine tersebut secara harfiahnya bermaksud “Syazwan dia panjat di Gunung Kerunai”.

KOSA KATA

Antara kosa kata yang terdapat dalam Bahasa Rusia ialah “Privet (Привет)”, “Spasibo (Спасибо)”, “Izvinyayus’ (Извиняюсь)”, “khleb (Хлеб)”, dan “Voda (Вода)”. Kosa kata tersebut masing-masing bermaksud “helo”, “terima kasih”, “maaf”, “roti”, dan “air”.

Antara kosa kata yang terdapat dalam Bahasa Ukraine ialah “Zdravstvuyte (Здравствуйте)”, “Dyakuyu (Дякую)”, “Vybachte (Вибачте)”, “khlib (Хліб)”, dan “Voda (Вода)”. Kosa kata tersebut masing-masing bermaksud “helo”, “terima kasih”, “maaf”, “roti”, dan “air”.

KEBOLEHFAHAMAN BERSAMA

Kebolehfahaman Bersama ataupun dalam bahasa Inggeris “Mutual Intelligibility” secara ringkasnya adalah situasi di mana penutur dapat memahami antara satu sama lain tanpa perlu pelajarinya.

Bolehkah penutur Rusia dan Ukraine dapat faham satu sama lain? Dengan keadaan, mereka tidak mengenali Bahasa Inggeris dan lain-lain, tidak pernah bertemu, dan mereka perlu berbual dengan menggunakan bahasa masing-masing.

Sejujurnya, penulis tiada jawapan untuk soalan tersebut. Harap mereka yang berkenaan dapat memberikan ulasan di dalam ruangan ulasan di bawah.

AKHIR KATA

Kesimpulannya, itu adalah artikel tentang perbandingan antara Bahasa Rusia, dan Bahasa Ukraine. Perlu diingatkan, mereka adalah adik-beradik Slavik Timur yang beribu-bapakan Proto-Slavik.

Pada hakikatnya, penulis hendak mengucapkan berbanyak-banyak terima kasih kepada mereka yang membantu dalan menyiapkan artikel ini. Jasa mereka tidak terhitung banyaknya.

Apakah yang penulis terlupa tentang kedua-dua bahasa tersebut? Harap berikan ulasan anda di dalam ruangan ulasan di bawah.

Semoga artikel ini membawa manfaat kepada semua pihak baik secara langsung ataupun tidak langsung.

TAMAT.

RUJUKAN:

Dewan Bahasa dan Pustaka: Perbandingan. Dicapai pada 4hb Mac 2022 dari https://prpm.dbp.gov.my/cari1?keyword=perbandingan

Kamus Besar Bahasa Indonesia: Bahasa. Dicapai pada 4hb Mac 2022 dari https://kbbi.kemdikbud.go.id/entri/bahasa

Omniglot: Russian. Dicapai pada 4hb Mac 2022 dari https://omniglot.com/writing/russian.htm

Omniglot: Ukrainian. Dicapai pada 4hb Mac 2022 dari https://omniglot.com/writing/ukrainian.htm

How different are Russian and Ukrainian. Dicapai pada 4hb Mac 2022 dari https://youtu.be/CQLM62r5nLI

Russian Months. Dicapai pada 4hb Mac 2022 dari http://masterrussian.com/vocabulary/russian_months.htm

Months of the Year in Ukrainian. Dicapai pada 4hb Mac 2022 dari https://happydays365.org/months…/months-in-ukrainian/amp/


Mitos Hari Kiamat Tamadun Aztec

Setiap tamadun kuno mesti mempunyai sistem kepercayaan mereka tersendiri melalui mitologi yang rakyat tamadun sampaikan kepada generasi kemudian. Mitologi adalah perlu bagi seseorang mengenali asal-usul tamadun dan nenek moyang mereka, selain menguatkan kepercayaan agama asal mereka.

Tamadun Aztec pula mempunyai mitologi yang menarik. Tamadun ini bukan sekadar mempunyai mitologi berkenaan kelahiran tamadun, mereka juga mempunyai mitologi hari kiamat di mana dunia melalui fasa yang dikenali sebagai ‘Lima Matahari’.

Dunia yang kita duduki sekarang adalah berada fasa Matahari Kelima, setelah dunia melalui keempat-empat fasa ‘matahari’ yang telah musnah. Bagi warga Aztec, fasa Matahari Kelima juga bakal berakhir jika mengabaikan tugas memberi korban kepada dewa matahari.

FASA PENCIPTAAN ALAM SEMESTA

Untuk memahami mitos hari kiamat Aztec, kita harus mengenali dulu mitos penciptaan dunia Aztec. Kelahiran dunia bermula dari wujudnya pasangan dewa-dewi yang dipanggil sebagai Ometecuhtl. Pasangan ini terdiri dari dewa bernama Ometecuhtli dan dewi bernama Omecihuatl. Pasangan ini juga mempunyai nama lain iaitu Tonacatecuhtli (dewa) dan Tonacacihuatl (dewi).

Kaum Aztec percaya bahawa pasangan Ometecuhtl menetap di Omeyocan (bermaksud Dua Syurga), syurga ke-13 tertinggi. Tetapi dalam dunia Aztec tidak ada kuil khas untuk menyembah pasangan dewa-dewi ini. Dipercayai bahawa kaum Aztec tidak pernah berhubung dengan Ometecuhtl kerana jarak yang terlalu jauh untuk berhubung. Walau bagaimanapun, kaum ini percaya bahawa Ometecuhtl berada di mana-mana.

Dari Ometecuhtl, pasangan ini lahirkan empat lagi dewa-dewi: Huizilopochtli, Quetzalcoatl, Tezcatlipoca, dan Xipe Totec. Keempat-empat dewa-dewi ini melambangkan 4 arah utama: utara, selatan, timur, dan barat.

600 tahun kemudian berulah keempat-empat dewa-dewi ini mula mencipta alam semesta. Mereka mencipta masa kosmik, dunia, dan lahirkan beberapa dewa-dewi baru.

Dalam salah satu sumber utama Aztec, empat dewa-dewi ini mencipta seekor raksasa bernama Cipactli, raksasa gabungan buaya dan ikan. Sepanjang dewa-dewi ini sibuk mencipta, raksasa ini sentiasa mengganggu kerja mereka. Cipactli tinggal dalam air namun seleranya sangat besar. Pernah diceritakan bahawa salah satu dewa jatuh ke dalam air tempat raksasa ini tinggal, kemudian terus menjadi santapannya.

Tidak tahan dengan gangguan Cipactli, empat dewa-dewi mengambil keputusan hapuskannya. Walaupun Cipactli melawan dengan kuat, akhirnya dewa-dewi ini berjaya kalahkan dan hapuskan ciptaan mereka yang ‘gagal’ ini.

Kemudian, dewa-dewi Aztec menggunakan bangkai Cipactli sebagai bahan mencipta alam semesta. Untuk kepalanya, diciptakan 13 syurga. Manakala badannya pula dijadikan sebagai Bumi. Bahagian kaki Cipactli sehingga ke ekor diciptakan 9 neraka.

Proses penciptaan alam semesta ini sama dengan mitologi orang Sumer tentang dewi laut bernama Tiamat dibunuh oleh dewa kilat bernama Marduk, kemudian Marduk menciptakan alam semesta menggunakan tubuh Tiamat.

Mitologi penciptaan alam semesta Aztec tidak sekadar digunapakai sebagai cerita untuk menanam kepercayaan mereka, mitologi ini juga mereka aplikasikan dalam seni bina Aztec. Dikatakan kuil Mayor yang terletak di kota kuno Tenochtitlan adalah pusat alam semesta. Mereka letakkan kepercayaan bahawa bumi (kuil Mayor) berada di tengah-tengah dua alam iaitu syurga dan neraka. Dalam peringkat bumi, alam semesta tersebar dalam 4 arah dari kuil Mayor.

Namun, penciptaan alam semesta tidak selesai jika hanya gunakan bangkai raksasa laut. Penciptaan ini memerlukan satu lagi sumber, iaitu matahari. Namun menurut kaum Aztec, matahari adalah entiti yang tidak mudah untuk menciptakannya. Maka, pengorbanan diperlukan bagi melaksanakan penciptaan matahari ini.

Dari sini dewa Tezcatlipoca iaitu dewa magik dan waktu malam mengorbankan dirinya masuk ke dalam api, kemudian lahirnya Matahari Pertama, juga dikenali dengan nama ‘Empat Jaguar’. Tapi atas sebab tertentu, matahari ini menjadi entiti tidak lengkap kerana hanya separuh siap dari tubuh Tezcatlipoca

FASA MATAHARI PERTAMA

Dalam fasa ini, dewa-dewi Aztec menciptakan manusia pertama diperbuat dari abu. Manusia pada fasa ini adalah kaum gergasi dan dikatakan hanya memakan biji pokok oak.

Tempoh masa fasa Matahari Pertama ini ialah 676 tahun dan berakhir dengan pergaduhan antara dewa Tezcatlipoca dan dewa Quetzalcoatl. Akibat dari pergaduhan ini, matahari terkeluar dari langit, membuatkan Tezcatlipoca mungkar. Kemudian dewa ini menghantar para jaguar untuk memakan kaum gergasi.

Setelah kaum gergasi ini pupus, dewa Quetzalcoatl mengorbankan dirinya dengan terbang ke langit dan bertukar menjadi Matahari Kedua, juga dikenali dengan nama ‘Empat Angin’. Dewa Quetzalcoatl adalah dewa ular bersayap yang popular dalam keagamaan kaum Aztec. Dewa ini juga disembah oleh kaum Mesoamerika lain seperti kaum Maya.

Dewa Quetzalcoatl adalah dewa angin, disembah untuk keberkatan seni dan ilmu pengetahuan. Kaum Aztec percaya bahawa dewa ini menyayangi manusia berbeza dengan dewa Tezcatlipoca.

FASA MATAHARI KEDUA

Pada fasa ini, manusia dilahirkan semula dengan bersaiz sederhana seperti saiz tubuh kita sekarang. Manusia fasa ini juga hanya memakan satu sumber makanan saja iaitu kacang pokok pain. Tempoh masa fasa ini juga sama dengan fasa lepas iaitu 676 tahun.

Fasa Matahari Kedua ini adalah fasa yang aman tidak seperti fasa Matahari Pertama. Namun, lama-kelamaan manusia menjadi korup. Dewa Tezcatlipoca mengambil kesempatan untuk menukarkan kaum manusia ini menjadi monyet bagi membalas dendam terhadap Quetzalcoatl. Quetzalcoatl mungkar dan menghantar ribut taufan bagi memusnahkan monyet yang disumpah itu.

Terdapat versi berbeza akan pengakhiran fasa Matahari Kedua ini. Tezcatlipoca mahu dirinya menjadi matahari lagi. Maka, dia menukarkan dirinya menjadi jaguar dan menghalau Quetzalcoatl menurunkan ‘takhta’ sebagai matahari. Quetzalcoatl membalas dengan menghantar ribut taufan dan banjir memusnahkan dunia. Sebilangan manusia ada yang terselamat dari bencana tersebut dengan memanjat pokok dan bertukar menjadi monyet.

FASA MATAHARI KETIGA

Bagi mengisikan ‘takhta’ matahari, dewa Tlaloc sukarela menjadi matahari. Dewa Tlaloc ialah dewa kesuburan dan hujan. Seperti Quetzalcoatl, Tlaloc juga disembah oleh kaum Maya dan kaum Mesoamerika lain.

Dalam budaya kaum Mesoamerika, Tlaloc ialah dewa yang terawal disembah oleh kaum-kaum Mesoamerika kuno sebelum Maya, seperti kaum Olmec. Kaum Maya memanggil Tlaloc dengan nama Chaac dan kaum Zapotec pula memanggilnya dengan nama Cocijo.

Berbalik kepada fasa Matahari Ketiga, fasa ini dipanggil dengan nama ‘Empat Hujan’. Fasa ini sentiasa berlakunya hujan dan manusia yang lahir pada fasa ini menjadikan biji-bijian yang tumbuh dari tanah sebagai makanan. Tempoh fasa ini lebih pendek dari 2 fasa lepas iaitu 364 tahun.

Terdapat dua versi bagaimana kiamat berlaku dalam fasa Matahari Ketiga ini. Fasa pertama ialah perbuatan Quetzalcoatl memarakkan api dan memenuhi langit dengan abu, kemudian kebakaran berlaku sehingga memusnahkan penempatan manusia. Manusia yang terselamat dari bencana api ini kemudian berubah menjadi ayam belanda, rama-rama, atau anjing.

Versi kedua pula ialah perbuatan dewa Tecatlipoca menculik isteri Tlaloc bernama Xochiquetzal. Tlaloc sedih akan kehilangan isterinya dan dia tidak akan turunkan hujan lagi. Akibatnya dunia dilanda kebuluran. Walaupun manusia telah berdoa dan berikan korban kepada Tlaloc, dewa ini tetap berkeras tidak mahu turunkan hujan, bahkan menghantar api menjilat seluruh dunia. Kemudian berakhirnya fasa ini membawa kepada fasa Matahari Keempat.

FASA MATAHARI KEEMPAT

Fasa yang dikenali dengan nama ‘Empat Air’ dicipta oleh dewi Chalchiuhtlicue iaitu adik perempuan Tlaloc dan juga isteri keduanya. Fasa ini dicipta bagi memulihkan dunia yang telah Tlaloc hancurkan oleh kesedihannya yang melampau, kemudian Chalchiuhtlicue menjadikan dirinya sebagai matahari.

Chalchiuhtlicue disembah sebagai dewi air yang mengalir di permukaan Bumi seperti sungai, tasik, dan laut. Dewi ini juga disembah bagi memohon perlindungan dalam kelahiran anak. Dalam fasa ini, dunia dipenuhi oleh air dan manusia yang lahir di fasa ini mula bercucuk tanam dan memakan jagung. Tempoh fasa ini ialah 676 tahun.

Namun, fasa Matahari Keempat ini berakhir dengan kehadiran banjir besar. Pada pengakhiran fasa ini, Tezcatlipoca dan Quetzalcoatl cemburu dengan kejayaan dewi air ini dan mula menggulingkannya. Akibat dari tindakan dua dewa ini, langit terbuka luas dan hujan menurun tanpa henti sehingga banjir besar berlaku. Manusia yang terselamat dari banjir besar ini bertukar menjadi ikan.

FASA MATAHARI KELIMA

Dikatakan selepas fasa Matahari Keempat, para dewi-dewi Aztec bertemu di kota Teotihuacan bagi melantik siapa antara mereka menjadi matahari seterusnya. Anehnya, tiada antara mereka sanggup korbankan diri namun dewa Tecuciztecatl bertekad untuk korbankan dirinya. Tetapi setibanya ke lokasi korban, dewa ini ragu-ragu kemudian menarik balik kata-katanya.

Saat Tecuciztecatl berundur, dewa lagi satu bernama Nanahuatzin terus terjun ke api kemudian menjadi matahari baru. Tecuciztecatl yang malu akan dirinya yang penakut turut terjunkan diri dan lahirnya matahari kedua.

Tetapi kedua-dua matahari ini menyusahkan bagi dewa-dewi Aztec ini kerana kepanasannya akan menyeksakan dunia. Jadi mereka selesaikan masalah ini dengan menghantar arnah ke muka Tecuciztecatl untuk malapkan cahaya mataharinya, kemudian menukarkannya menjadi bulan. Dari sini kaum Aztec percaya mengapa permukaan Bulan di langit mempunyai rupa arnab.

Satu lagi masalah untuk dewa-dewi ini hadapi ialah Nanahuatzin ini sebenarnya lemah sehingga dia dalam bentuk matahari tidak mampu bergerak. Mereka selesaikannya dengan berikan darah untuk memastikan Nanahuatzin bergerak. Dalam versi lain, matahari ini digerakkan oleh dewa Ehecatl iaitu dewa angin yang menuip matahari.

Dengan ini lahirnya fasa Matahari Kelima atau ‘Empat Gerakan’. Inilah fasa yang kita iaitu manusia kini menetap mengikut kepercayaan kaum Aztec. Mereka percaya bahawa fasa ini akan berakhir dengan gempa bumi yang besar dan kita bakal ‘dimakan’ oleh raksasa langit.

Tambahan pula, matahari pada fasa ini akan hilang jika tidak dihidangkan darah sebagai korban, kemudian bermulanya hari kiamat. Dari sinilah kaum Aztec percaya bahawa mereka mesti mencari korban di kampung-kampung luar empayar bagi meneruskan budaya sembahan berdarah mereka.

Melihat dari mitos hari kiamat ini, kita dapat memahami secara mendalam bahawa kaum Aztec adalah kaum yang begitu struggle untuk meneruskan hidup sama ada secara individu atau masyarakat, menghadapi sebarang bahaya di sekeliling mereka. Setelah mereka berjaya membina tamadun sendiri, barulah mereka ceritakan kemandirian hidup yang ekstrem kepada generasi muda melalui mitos sebegini.

RUJUKAN:

Mingren, Wu. (3 July 2021). Sacrifice and Destruction: The Apocalyptic Aztec Creation Myths. Ancient Origins.


Ada Claim Mengatakan Indonesia Tipu Sejarah Tentang Kapitan Pattimura

Normallah orang buat pelbagai dakwaan tertentu pasal sejarah. Geng Chola asyik claim banyak benda mengarut termasuk dakwa Hagia Sophia dibina diorang. Geng Indonesia, dua kali lima sama saja. Tetapi minggu lepas, kecoh satu Indonesia disebabkan dakwaan pahlawan nasional mereka, Kapitan Pattimura bukan seorang Kristian tetapi seorang Muslim!

Tapi sebelum kita sentuh dakwaan tersebut, siapa Kapitan Pattimura ini sebenarnya? Pattimura atau nama sebenarnya Thomas Matulessy dilahirkan pada 8 Jun 1783 di selatan Pulau Seram, Kepulauan Maluku. Beliau merupakan anak kepada pasangan Kristian Maluku Frans Matulessia and Fransina Tilahoi.

27 tahun selepas kelahiran Pattimura, Pulau Maluku menjadi sebahagian daripada jajahan takluk British. Ini selepas pihak British mengusir wakil-wakil Syarikat Hindia Timur Belanda (VOC) yang mewakili Kingdom of Holland (Belanda yang dikawal Napoleon Bonaparte semasa Perang Napoleon tercetus). Kempen penaklukan ini mengambil masa selama tujuh bulan untuk diselesaikan.

Semasa tempoh pendudukan British di Pulau Maluku, Pattimura menunjukkan keinginan berkhidmat sebagai tentera di bawah mereka. Ini mendorongnya mendaftarkan diri sebagai tentera sehingga mendapat kenaikan pangkat sebagai sarjan mejar dalam pasukan. Jika dibandingkan dengan Belanda yang banyak menyusahkan orang Maluku, penduduk tempatan mempunyai hubungan baik dengan British.

Tetapi semuanya berubah dengan penguatkuasaan Perjanjian Inggeris-Belanda 1814 yang dimeterai di London. Menerusi perjanjian ini, semua kawasan yang pernah menjadi jajahan takluk Belanda dipulangkan semula oleh British. Ini termasuklah Pulau Maluku, satu isu yang amat mengganggu Pattimura dan rakan-rakan seperjuangannya.

Orang Maluku mempunyai sebab baik menolak kehadiran semula Belanda di situ. Sebelum mereka diusir keluar oleh British pada 1810, pihak VOC kerap mencabuli hak orang tempatan termasuk enggan membayar upah guru-guru Kristian Maluku. Selain itu, pengenalan wang kertas dijangka menjejaskan usaha pemberian bantuan yang digerakkan oleh gereja tempatan. Ini kerana satu-satunya wang yang diterima mereka ialah wang syiling. Tanpa wang jenis tersebut, ini sama sekali akan menjejaskan sokongan kewangan yang diterima gereja selama ini.

Pada 16 Mei 1817, selepas dilantik sebagai Kapitan oleh penduduk tempatan, Pattimura mengetuai sekumpulan pejuang Maluku untuk menyerbu Kubu Duurstede. Serangan tersebut menyaksikan 25 orang terbunuh termasuk 19 askar Belanda dan Residen Belanda di Maluku, Johannes Rudolph van den Berg.

Empat hari kemudian, pihak Belanda cuba merampas semula Kubu Duurstede dengan menggerakkan 200 orang tentera diketuai Mejar Beetjes. Bagaimanapun, cubaan tersebut berjaya digagalkan oleh Pattimura. Akibatnya, Gabenor Jeneral Hindia Timur Belanda ketika itu, Godert van der Capellen bertindak memecat Gabenor Ambon, Jacobus A. van Middelkoop dan orang kanannya Nicolaus Engelhard.

Kejayaan kempen Pattimura disebarkan dari mulut ke mulut ke seluruh Kepulauan Maluku. Ini menyebabkan Belanda berdepan masalah besar kerana walaupun mereka berjaya menduduki semula Kubu Duurstede pada Ogos 1817, api pemberontakan tersebar luas di Maluku.

Hal ini berlaku kerana Pattimura menunjukkan kebijaksanaannya bukan saja sebagai komander perang tetapi juga sebagai pentadbir. Di sepanjang kawasan yang disyaki sebagai laluan tentera Belanda, mereka membina kubu-kubu pertahanan menggunakan batu karang. Pattimura juga berlaku adil kepada semua pemerintah tempatan yang bersekutu dengannya dengan mana-mana individu yang dianggap tidak cekap disingkirkan. Hal ini berlaku kepada pemerintah Siri-Sori, Raja Boi yang murka selepas disingkirkan Pattimura.

Enggan membiarkan perkara itu berlalu begitu saja, Raja Boi mengadakan satu pertemuan rahsia dengan Belanda di mana baginda menjanjikan Pattimura kepada mereka. Ini membawa kepada penangkapan beliau pada 11 November 1817 semasa berada di Siri-Sori. Susulan itu, lebih ramai pejuang Maluku ditahan.

Selepas dibicarakan di mahkamah, hakim menjatuhkan hukuman mati ke atas semua pemimpin pejuang Maluku termasuk Pattimura. Sebulan selepas penahanan beliau, kesemua ketua pergerakan ini digantung sampai mati di sebuah dataran dalam Kubu Victoria. Pejuang-pejuang Maluku yang ditahan kemudiannya dibuang negeri ke Pulau Jawa dan bekerja sebagai buruh di kebun-kebun kopi. Hanya selepas beberapa tahun, barulah mereka dibenarkan kembali ke tanah air mereka.

Jadi, bagaimana nama Pattimura menjadi lebih terkenal daripada nama sebenarnya Matulessy? Itu berlaku terima kasih kepada seorang sejarawan dan pegawai Tentera Nasional Indonesia (TNI), Sapija. Bagi menghasilkan buku perjuangan Pattimura yang bertajuk Sedjarah Perdjuangan Pattimura (Sejarah Perjuangan Pattimura), beliau banyak membuat kajian termasuk mengkaji latar belakang pejuang Maluku itu.

Dapatannya mendapati datuknya merupakan seorang bangsawan yang diberi gelaran Pattimura. Pattimura merupakan gabungan perkataan patti/patih yang bermaksud putera dan mura/murah yang bermaksud pemurah/dermawan. Ini turut menjelaskan mengapa gelaran ini terus dipakai oleh beliau semasa menentang Belanda pada 1817.

Menjelang tahun 70-an, ramai sejarawan dan figura Maluku terkenal menggesa nama Pattimura dikelaskan sebagai pahlawan negara. Akhirnya, pada 1973, Presiden Suharto mengisytiharkan beliau sebagai Pahlawan Nasional Indonesia. Hari ini, wajah Pattimura menghiasi wang kertas seribu rupiah Indonesia.

Jadi, apa yang kecoh-kecoh kat sana pasal Pattimura minggu lepas? Seorang pendakwah bebas bernama Adi Hidayat mendakwa nama sebenar Pattimura bukan Thomas Matulessy tetapi Ahmad Lussy. Dakwaan ini bersandarkan kepada dakwaan yang ada dalam buku Api Sejarah yang dikarang Ahmad Mansur Suryanegara pada 2009. Walaupun diminta mengemukakan bukti berkenaan dakwaan ini, sampai sekarang tiada bukti ditampilkan.

Malah, dakwaan karut ini turut digelakkan waris-waris Pattimura yang berpandangan Ahmad Lussy dan Pattimura merupakan dua individu yang berbeza. Selain Ahmad Lussy, seorang lagi figura bernama Alim Pattimura turut didakwa sebagai identiti sebenar Matulessy. Tetapi semua ini tak guna kalau tiada bukti. Betul, ada kubur Ahmad Lussy di Hualoy, Pulau Seram dan seorang lagi bernama Alim Pattimura di Latu, Maluku.

Tetapi lebih molek untuk lebih banyak kajian dibuat bagi mengetahui perihal dua figura yang dikatakan itu. Tidak mustahil dua figura ini juga turut berjuang bersama-sama Pattimura di Maluku menentang Belanda pada 1817. Tetapi selagi tiada kajian, selagi itulah polemik Pattimura ini akan berterusan…

RUJUKAN

Damarjati, D. (2022, 11 Julai). 3 Versi Kapitan Pattimura: Thomas Matulessy-Ahmad Lussy-Alim Pattimura. DetikNews.

Nugroho, J. (2022, 17 Julai). Was Indonesian freedom fighter Kapitan Pattimura actually a Muslim? Conspiracy highlights rising historical revisionism. South China Morning Post.


Tabiat Penggunaan Tandas Pelik Orang Barat

Lumrah
bagi manusia bila mendapat panggilan alam, kita perlu ke tandas untuk
melunaskan hajat yang terpendam. Dan biasanya selepas selesai beristinjak, kita
akan menggunakan air dan benda kering (kebiasaannya tisu) untuk membersihkan
alat sulit atau dubur. Tetapi di Barat, jika anda menggunakan air untuk mencuci
alat sulit atau dubur selepas selesai melepaskan hajat, maka anda akan dianggap
pelik bin ajaib. Usah terkejut kerana penggunaan tisu merupakan sebahagian
daripada anekdot tabiat penggunaan bilik air Barat yang menghairankan ini.

Tisu tandas vs air

Mungkin
atas sebab itulah, perkara ini menjadi bahan lawak pelawak Mesir, Bassem
Youssef semasa membuat persembahan di Britain pada Jun lepas. Beliau berkata,
“Sebagai orang Arab, kami sentiasa memastikan ada tiga barang yang dibawa
setiap kali mengembara iaitu pasport, sedikit wang tunai dan bidet kecil yang
boleh dibawa.” Dalam persembahan sama, Bassem turut menayangkan sebuah
penyembur kecil sebagai prop. Beliau menambah, “Saya tak faham. Kamu semua (Britain)
merupakan salah satu daripada negara termaju di dunia. Tetapi bila membabitkan
soal belakang (punggung), kamu memang ke belakang.”

Menerusi jenaka ini, sudah pasti ramai bersetuju dengan pandangan Youssef. Ramai masih tertanya-tanya apa kejadah orang-orang Barat lebih suka membersihkan dubur mereka dengan tisu berbanding membersihkannya dengan air. Hakikatnya, air dilihat jauh lebih elok bagi memastikan alat sulit bersih dari semua kotoran.

Dan walaupun tisu tidaklah sekasar seramik (digunakan oleh orang Yunani) atau tangkai jagung (era kolonial Amerika), ramai bersetuju air lebih baik berbanding tisu yang paling lembut digunakan semasa beristinjak. Jika tidak, kenapa masih banyak negara yang masih memastikan akses air sentiasa ada untuk tandas setiap kali hendak digunakan. Malah, ‘penyembur punggung’ yang ditayangkan Bassem biasa digunakan di Finland.

Tetapi
di dunia Barat, tisu masih tetap juara di hati mereka. Dan ini kadang-kadang
menyusahkan pengguna tandas terutama yang beragama Islam atau dari
negara-negara sebelah timur. Dalam satu kajian berkenaan mentaliti budaya dan
sejarah berkaitan dengan kemudahan tandas, penyelidik kerajaan Australia, Zul
Othman mendapati sesetengah warga Muslim Australia beradaptasi dengan tandas
gaya barat dengan menggunakan tisu dan cucian air dengan membawa bidet kecil
atau secangkir air sebagai medium cucian.

Sementara
Astha Garg, seorang penyelidik data dari Navi, Mumbai mendedahkan dia terpaksa
membawa botol plastik atau cawan setiap kali hendak melepaskan hajat di
tandas-tandas Amerika terutama jika melawat rumah rakan-rakannya. Zul turut
mendapati orang Barat terlalu cenderung dengan tisu sehinggakan seorang
rakannya semasa tahun-tahun pengajiannya di Sheffield, UK menggunakan duit
kertas 20 paun sebagai alat pengesat. 20 paun sebagai alat cucian alat sulit!

Melihat
kecenderungan mereka terhadap tisu tandas, tidak hairanlah mengapa Amerika
Syarikat merupakan pengguna tisu tandas nombor satu di dunia. Dan ini juga
merupakan satu tabiat yang dilihat tidak mesra alam dan membazirkan wang
semata-mata. Tambah Garg, “Bukan satu perkara baru sekiranya tisu tandas
dilempar ke dalam mangkuk tandas. Selain memakan kos kewangan dan menjejaskan
alam sekitar, perbuatan sebegini ‘mencekik’ tandas (menyebabkan ia tersumbat).
Pada saya, satu daripada empat tandas yang saya gunakan ada masalah perpaipan.”

Duduk atau cangkung

Tetapi
jika anda rasa penggunaan tisu saja yang pelik, ini satu lagi fakta pelik untuk
anda. Usah terkejut setiap kali anda hendak melepaskan hajat di mana-mana
tandas dunia Barat, anda dapati kebanyakan tandas dalam bentuk format duduk dan
bukan format bercangkung. Dan bagi yang sudah biasa bercangkung, ini memang
menjadi satu masalah besar. Masalahnya, orang Barat lebih gemar duduk semasa
melepaskan hajat berbanding bercangkung walaupun dua pertiga penduduk dunia
memilih bercangkung semasa menggunakan tandas.

Rajah 2: Dua pertiga penduduk dunia
memilih cangkung semasa melepaskan hajat di tandas sebegini walaupun dianggap
pelik oleh orang Barat.

Jika
anda tanya mereka kenapa mereka memilih duduk, jawapan yang biasa anda dengar
ialah ia bersifat logik dan memudahkan. Tetapi tidak ramai tahu dalam satu kaji
selidik yang dijalankan di Britain, majoriti responden wanita berpandangan
mereka lebih rela bercangkung daripada membiarkan punggung mereka terlalu lama
di tandas duduk. Ini menunjukkan tandas cangkung dilihat jauh lebih baik
berbanding apa yang dinyatakan selama ini.

Dan
dari segi anatomi, bercangkung juga merupakan satu kedudukan yang baik kerana
membenarkan otot bahagian alat sulit yang terlibat menjadi kendur sekaligus
membenarkan najis keluar dengan mudah dan lancar. Pergerakan badan juga tidak
banyak dan lebih cepat berbanding menggunakan tandas duduk. Tetapi memandangkan
menggunakan tandas duduk ini mengambil masa lama, Barat terutama Amerika
Syarikat memanfaatkan ia sebagai satu bentuk hiburan. Bagi mana-mana rakan
ekspat di sebelah sana, tak sah jika anda melihat buku-buku bacaan semasa duduk
di tandas membabitkan cerpen, info trivia atau jenaka.

Tetapi
bagaimana hendak memuaskan hati semua tentang isu duduk lawan cangkung ini? Di
Barat, sesetengah syarikat mula menghasilkan satu bentuk kompromi di mana
mereka menghasilkan alat yang membolehkan pengguna bercangkung walaupun semasa
menggunakan tandas duduk. Salah satu daripadanya ialah Squatty Potty. Walaupun
ia menjadi bahan jenaka pelawak-pelawak Amerika dalam rancangan seperti
Saturday Night Live, syarikat pengeluar berjaya meraih pendapatan tahunan
sebanyak US$33 juta dan saluran perniagaan CNBC menggelar bangku kaki itu
sebagai satu produk yang menjadi bualan hangat.

Bagi
Zul Othmanpula, solusinya boleh dilihat di kampung halamannya, Malaysia. Bagi
kita, bukan sesuatu yang asing melihat dua jenis tandas disediakan oleh
pengurusan bangunan sama ada tandas cangkung atau tandas duduk. Dia berkata,
“Di kawasan pusat beli-belah, pihak pengurusan selalunya memperuntukkan satu
pertiga kawasan tandas untuk tandas cangkung.” Kajiannya turut mendapati warga
Muslim Australia tidak mempunyai isu menggunakan tandas cangkung atau tandas
duduk tetapi yang pasti, mereka masih nakkan air berbanding tisu tandas.

RUJUKAN:

1.
Blasdel, Alex. (2018). Bowel movement: the push to change the way you poo. The
Guardian. https://www.theguardian.com/news/2018/nov/30/bowel-movement-change-the-way-you-poo-squatty-potty-toilet

2.
Ro, Christine. (2019). The peculiar bathroom habits of Westerners. BBC. http://www.bbc.com/future/story/20191004-the-peculiar-bathroom-habits-of-westerners